
Vom verlauff deß Behmiſchen 


Landtags / vnd darauff tractirten 
Religionsſachen. 


W Vnſtiger vnd infonders lieber Herr 
Pond Freund / wiewol jhr vngezweifelt von 
880 andern allbereit verſtanden / was maſſen 
2 N ſich der auff den 28. Januarij, diß ſechze⸗ 
Whenhundert vnd neunten Jahrs / in pun- 
do Religionis angangener Böhemifche 
kan den l. Aprilis juͤngſt widerumb zerſchlagen: wird 
euch doch von mir auch / als der ich den ſachen perſoͤnlich 
beygewohnet / vnd alles ſelbſt mit augen geſehen / folgen⸗ 
den kurtzen vnd gegruͤndten bericht hievon einzunemmen / 
verhoffentlich vnbeſchweret ſeyn. 

Vnd haben zwar damals die genante Catholiſche vnd 
Papiſten an jhnen nichts erwinden laſſen / wie fie die Evan⸗ 
gelifche Stände zuvorderſt bey Kaͤyſ. Maſeſt. in euſſerſte 
verhaſſung bringen / nicht weniger auch dieſelbige vnter ſich 
ſelbſt ſoͤndern vnd zertrennen / vnd alſo alles das jenige / 
was menten Jahrs Ihre Majeſtat bey gehal⸗ 
tenem Landtage gedachten Evangeliſchen Staͤnden in Kee 
ligionsſachen verſprochen / widerumb zu ruck treiben / ans 
nulliren vnd zu nicht machen möchten. Vnd weil fie fich mit 
denfelbigen auß GDttes Wort einzulaſſen oder etwas abs 
zuerhalten nit getrawet: Haben fie wider der Stände Cons 
feſſion etliche abrogierte Landtaͤge auff die bahn gebracht / 
vnd alſo durch vor zewendte anderer Landtaͤge authoritet / 
if wie auch 

wie auch weiland Kaͤyſ. Maximillani hochloͤblichſter ges 
daͤchtnuß allecuration, Kaͤyſ. May. beredet: Haß das 
Landrecht vnd der Koͤnigliche Eyd ſich allein auff die jeni⸗ 
ge ſub utraque, deren Prieſter vom Ertzbiſchoff zu Prag 
ordiniert weren / vnd den Bapſt zu Rom fuͤr das Oberſte 
Haupt der Kirchen erkennen / es auch mit demſelbigen in 
allem / auſſerhalb deß gebrauchs deß Kelchs im Nachtmal / 
halten theten / vnd dahero Calirtiner / ſonſt Hußiten genen⸗ 
net wuͤrden: Vnd gleichwol auch ſolcher gebrauch denſel⸗ 
bigen anderer geſtalt nicht / als gleichſam allein durch ein 
Interim vnd per conniventiam, oder auß ſonderbarer 
gut willigkeit vnd nachſehensweiß / auff ein zeitlang zugelaſ⸗ 
fen worden / erſtrecken thete. Zu deſſen behelff ſie dann auch 
das Jurament / damit alle dem Ertzbiſchofflichen Confi- 
ſtorio verwandte Prieſter dem Ertzbiſchoff daſelbſten ver⸗ 
pflichtet werden / angezogen. 

Als aber ſolche deß Landrechtens vnd Koͤntglichen Ju- 
raments interpretation vnd deutung den andern Evan⸗ 
geliſchen Boͤhemiſchen Landſtaͤnden gantz beſchwerlich fale 
len wollen / in bedenckung / daß dergleichen weder im Land⸗ 
rechten / noch in dem Königlichen Jurament zu finden: Ha⸗ 
ben fie darüber jhre außfuͤhrliche documenta vnd beweiß 
der Kaͤyſ. May. anbringen / vnd durch eine anſehenliche 

Abordnung / vnd zugleich auch durch den Wolgebornen 
ern Joachim Andreas Schlicken / in teutſcher Sprach 

gethanem Vortrag / aller vnterthaͤnigſt bitten laſſen / daß 
Ihre Kaͤyſ. May. den jenigen / die Evangeliſche Staͤn⸗ 
de alſo vnguͤtlich angeben / vnd beyde das Landrecht / wie 
auch den Königlichen Cyd alſo vnzimlich deuteten / nicht 
glauben geben wolten. Sintemal des Koͤnigs vnd der Vn⸗ 
thanen Eyd res reciprocæ, vnd je eines dem andern ane 
hengig vnd dermaſſen verwandt / daß / de deren eines fallen 
ſolte / beyde deß Haupts vnd der Glieder (ſo doch GOtt 
gnediglich 

gnediglich zuverhuͤten geruhen wolte endlicher vmergang 
zubefahren. Als aber Kaͤyſ. May. die Staͤnde dißfals an 
die Oberſte der Baͤpſtiſchen Religlon verwandte Landof⸗ 
ficirer gewieſen / aber auch von denſelbigen keine richtigkeit 
erlangen mögen: Haben fie die ſache zu mehr reiffer bee 
rahtſchlagung gezogen: vnd well ſie befunden / in was groß 
ſer gefahr jhrer Leib vnd Güter ſie ſampt Weib / Kindern 
vnd Vnterthanen weren / vnd daß fie gleichſam für Pro- 
ſeriptos vnd Echter vom gegentheil gehalten werden wol⸗ 
ten: Seynd ſie verurſacht worden / eine offentliche prote⸗ 
flation bey dem Landtage zu uͤbergeben vnd ableſen zulaſ⸗ 
ſen: Setzen ihnen auch in derſelbigen auff den 4. May ein 
andern Tag auff dem Rahthauß in der Newen Prager 
Statt an. Laſſen beneben durch einen Boͤhemiſchen Herz 
ren / Derm Wenceßlaw / Freyherꝛn von Budowitz in gee 
thanem Vortrag ſich lauter dahin erklaͤren: Oaß ſolche 
proteſtation Kaͤyſ. May. vnd allgemeiner deß gantzen Koͤ⸗ 
nigreichs ruhendem wolſtand zum beſten / auch zu dem ende / 
beydes ſhrer May. beſſer zu informiren / dann auch zu ge⸗ 
buͤhrender Verſehung / damit nicht beyde ihr König vnd 
Koͤnigreich durch folche vnbilliche rahtgeber in euſſerſte ge⸗ 
fahr möchten geſetzet werden / gemeynet vnd geſchehen. 
Derowegen daf auch mehrerlaute Evangeliſche Staͤn⸗ 


de alſo bald nach geendetem Landtage / in groſſer eyle jhre 


Legaten hin vnd wider an Königliche Würden in Vn⸗ 
garn / wie auch an die Chur: vnd Fuͤrſten deß H. Reichs 
abgefertiget: Welches ihnen gleich wol ſehr vngleich / von 
der ſachen verſtaͤndigen zwar vnd wolmeynenden zum lob 
gedeutet: Von andern aber fuͤr eine Rebellion zugemeſſen 
werden wollen. Vnd hat man die Nachrichtung / daß als 
Kaͤyſ. May. ſolches vorgelanget / ſich der fromme Keyſer 
über die vnbeſonnene rahtſchlaͤge feiner Käthe nicht wenig 


beklagt haben ſolle. Inmaſſen dann auch darauff Ihre 

May. alſo bald zu erhaltung dero Kaͤyſer: vnd Koͤnigli⸗ 
cher authoritet vnd Hochheit / durch offentliche Mandata 
einen andern Landtag zu endlicher mehrangeregten Res 
ligionspunctens eroͤrterung / auff das Schloß zu Prag / 
eben auff den Tag / auff welchen die Evangeliſche Staͤnde 
obangezeygte jhre zuſammenkunfft auff dem Newſtaͤtter 
Rahthauß angeſtellet / außſchreiben laſſen. Vnd gleich 
wie ſolcher vorſchlag an ſich ſelbſt gut / heylſam vnd wolge⸗ 
meynet: Alſo hatten ſhnen auch die Staͤnde demſelbigen 
gehorſamlich zu geleben nit entgegen ſeyn laſſen / wie dann 
auch jetzberuͤrte Keyſerliche Außſchreiben allbereit geferti⸗ 
get geweſen. Da hingegen aber etliche vnruͤhige koͤpffe / de⸗ 
nen weder der May. May. noch deß Koͤnigreichs wolfahrt 
angelegen / dieſelbige auff eine ſeitten geleget⸗ vnd an der⸗ 
ſelben ſtatt andere Mandata vnd Außſchreiben geſchmi⸗ 
det: darinnen fie die Evangeliſchẽ Staͤnde / wegen dep auff 
dem Newſtaͤtter Rahthauß angeſetzten Tags / zum hefftig⸗ 
ſten culpiren vnd anziehen: Sintemal ſolches anders 
nichts als ein Auff ſtand vnd entboͤrung wider die Regalia 
vnd Koͤnigliche May. vnd Hochheit were / vnd ſie derwe⸗ 
gen ſolche zuſammenkunfft eynſtellen ſolten. 
Vnſaͤglich iſt es / was auff publicirung dieſes Mandats 
fuͤr eine newe ſchwirigkeit bey den Staͤnden erfolget / als 


die ſich allbereit zuvor in dem zum hefftigſten beſchwaͤret - 


vnd verletzet hielten / daß ſie nicht allein zu keiner richtigen 
reſolution vnd antwort kommen fonten / Ob auch die jeni⸗ 
ge Staͤnde ſub utra que, die es mit der Boͤhemiſchen / als 
der Augſpurgiſchen in allem einſtimmig⸗ vnd gemeſſer 
Confeſſion / hielten / vnter vnd in der zahl der ſenigen ſub 
utraque perftanden werden ſolten / die in dem Landrecht 
vnd Koͤniglichen Jurament gemeynet vnd begriffen: ſon⸗ 
der über diß numehr auch deß laſters beleydigter Majeſtaͤt 


wolten beſchuldiget werden. 
Dero⸗ 

Derowegen vnd damit fie jhren Wider wertigen das 

Maul ſtopffen möchten / zuvorderſt aber zu erwetſung jh⸗ 
res allerunterthaͤnigſten gehorſams gegen Ray. May. ſie 
auff beſtimpten Tag nicht auff dem Newſtaͤtter Raht⸗ 
hauß / ſonder auff dem Saal im Schloß zuſammen kom⸗ 
men / vnd Ihre May. allerunterthaͤnigſt erſuchet / Ihnen 
einen ort im Schloß eyngeben zu laſſen / da fie jhre Apolo- 
iam vnd verantwortung ſchrifftlich abfaſſen / vnd zu auff⸗ 
richtung jhrer rechtmeſſigen Defenſion wider die vnruͤhige 
Köpffe geſichert / auch jhre von Koͤniglicher Wuͤrden in 
Vngarn / ſo wol von Chur: vnd Fuͤrſten deß Reichs / mit 
Interceſſtonſchreiben zu ruck gelangte Legaten verhoͤren 
möchten. Weil ihnen aber ſolches abgeſchlagen / haben ſie 
ſich alſo bald in der ſtund / da fie das in der Cantzley ver⸗ 
nommen / in hoͤchſter eyl vnd ſo groſſer anzahl / dergleichen 
in langer zeit kaum geſehen worden auff das Newſtaͤtter 
Rahthauß begeben: vnd weil der Tag faſt verfloſſen / ſich 
auff folgenden morgen fru vmb 7. vhr widerumb zuſam⸗ 
men zukommen verglichen. 

Demnach jhnen dann Her Budowitz zuvorderſt der 
ſachen Wichtigkeit / beneben vorſtehender gefahr / der len⸗ 
ge nach zu gemůt gefuͤhret / vnd fie zum eyferigen vnd an⸗ 
dächtigen Gebet vnd ſtandhaffter Zuverſicht vnd Vertra⸗ 

wen zu Gott mit mehrerm ermahnet : Haben fie darauff 
den gewoͤnlichen Hymnum oder Geſang / Veni fancte fpi- 
ritus , in Boͤhmiſcher Sprach mit folchem Eyfer vnd Anz 
dacht / daß auch der mehrertheil daruͤber geweynet / vnd nit 
allein die / ſo auff dem Rahthauß geweſen / ſonder auch ei⸗ 
ne groſſe menge die ſich vnten auff dem Marckt verſamlet 
gehabt / geſungen. f 
In deſſen kompt das Geſchrey / wie ein groſſer hauff 
wolbewehrter Mußquetirer / die auff dem Rahthauß ver⸗ 
ſamlete Staͤnde zu überfallen / vnd auff den Pf 
an 

Man zu erlegen / im anzug weren. Oa ſolte einer wunder 
geſehen haben: gleichwol bey den Staͤnden einige forcht 
oder entſetzen nit vermercket / ſondern ſich alſo bald ſampt⸗ 
lich herunter auff den Platz vnd zu Pferde begeben / ſich 
auch vnter einander ermahnet / dem gegentheil ſtarck vnd 
mannlich widerſtand zu thun:die ſache were Gottes ſache / 
der wuͤrde dieſelbige auch vngezweyfelt zu ſchuͤtzen wiſſen / 
vnd jhnen gnaͤdigen beyſtand leyſten. Als nun die Reute⸗ 
rey / deren in 1200, deßgleichen das Fuß volck vnd Sehuͤ⸗ 
tzen / deren in oo. (auſſerhalb deß gemeynen Poͤfels / ſo mit 
allerhand Waffen / Schwertern / Spieſſen / Stangen vnd 
Steinen / zulieffen / vnd ſich ther 16000. ſtarck erſtrecket) 
in die Ordnung gebracht / ward ploͤtzlich die Sonne im 
hellen liechten Mittag mit einem ſchoͤnen Kreyß oder Rea 
genbogen vmbſchloſſen / welches faſt maͤnniglich fuͤr ein 
ſonderliches zeichen der gegenwertigen Verſehung Gottes 
gehalten / vnd je einen den andern zur mannlich⸗ vnd ſtand⸗ 
hafftigkeit / vnd feſtem vertrawen zu Gott ermahnet: Fol⸗ 
gends einen außſchuß etlicher Senioren oder Eltiſten ge⸗ 
machet / die ſich auff das Rahthauß begeben / vnd der ſa⸗ 
chen notdurfft berahtſchlagen / die uͤbrigen vnter deſſen die 
Wacht halten ſolten. Als aber gedachter Außſchuß ſich 
kaum auff das Rahthauß verfuͤget / kamen etliche von dem 
Schloß / mit vermeldung wie Ray. May. eine abordnung 
zu den Staͤnden zu thun entſchloſſen / da allein dieſelbige ſi⸗ 
cher geleyt haben moͤchten. Auch alſo bald darauff die O⸗ 
berſte Catholiſche Landoffteirer / auſſerhalb des oberſten 
Cantzlers / ſamptlich gefolget / vnd vnter denſelbigen der 
oberſte Burggrave Here Adam von Sternberg den Vor⸗ 
trag / gleichwol mit zimlich erſchrockenem Hertzen / bey be⸗ 
fundener ſo groſſer anzahl von Landherren vnd gemeynem 
Poͤfel / beneben auch fo wol angeſtelter ordnung von Keys 
ſigen vnd Fuhvolck / vnd vnter ſo groſſem nn 
am mit 

fam mit zittern gethan / mit vermeldung: jhrer Kay. May. 
kaͤme gantz verwunderlich vor / woher diß Geſchrey auß⸗ 
kommen ſeyn moͤchte / da doch jhrer May. vorhaben der⸗ 
gleichen nie geweſen / viel weniger deroſelben in ſinn kom⸗ 
men:ſonder hielten vnd erkenneten viel mehr die allhie auff 
dem Newſtaͤtter Rahthauß verſamlete Evangeliſche ſtaͤn⸗ 
de ſamptlich fuͤr dero Liebe vnd getrewe Vnterthanen / der⸗ 
maſſen / Daß gleich wie die Staͤnde deroſelben / als jhrem 
Koͤnige mit pflicht vnd trewen verbunden / alſo ſich auch 
hinwider Ihre May. den Staͤnden reciproce mit eben⸗ 
meſſigen trewen verpflichtet erkennen theten: Auch zur er⸗ 
oͤrterung deß Religionspunctens / mit foͤrderlichſtem einen 
andern Landtag außzuſchreiben / entſchloſſen weren. 
Oarauff die Staͤnde einen kleinen abtritt genommen / 
vnd auff gehabte berahtſchlagung durch Dern Budowitz 
die gegenantwort thun / vnd anfaͤnglich gegen jhrer Kaͤy. 
May. ſich allerunterthaͤnigſt bedancken / vnd zugleich mit 
ent ſchuldigen laſſen / daß von derofelben fie auch derglei⸗ 
chen niemals in gedancken genommen / ſonder was bißhero 
mit den Staͤnden der gebuͤr zuwider gehandelt worden / das 
hetten ſie einig vnd allein etlichen boͤſen vnd fridhaͤſſigen 
Politiſchen Raͤhten zu zumeſſen / die / vnter dem ſchein die 
Catholiſche Religion fortzuſetzen / Ihre May, allbereit 
vmb etliche Koͤnigreich vnd Landſchafften gebracht / dieſel⸗ 
bige auch durch zertrennung der Stände: auß dieſem Rs. 
nigreich außzuſetzen ſich vnterſtanden: Die wolten ſie / die 
Evangeliſche Staͤnde / Ihrer Kaͤyſ. May. in kurtzem name 
hafft machen. So viel aber die vertroͤſte Außſchreibung ei⸗ 
nes andern Landtags anlangen thete / baͤten die Landsſtaͤn⸗ 
de / daß ſolches innerhalb dreyer Tagen zugeſchehen : da⸗ 
mit nicht / wegen etlicher vnruͤhiger Koͤpffe / auß verwei⸗ 
lung / beide Ihrer May. vnd auch jhnen den Staͤnden eine 
gefahr entſtehen moͤchte. In dem nun alſo die Keyſerliche 
B Geſandten 

Geſandten widerumb abgeſchieden / iſt die Sonne zum an⸗ 
dern mal mit dem vorigen Regenbogen vmbſchloſſen geſe⸗ 
hen worden: Vnd haben ſich die Staͤnde widerumb auff 
das Rahthauß begeben: vnd nach dem ſie ſich vnterredet / 
auch etliche Pſalmen geſungen vnd gebetet / widerumb ab⸗ 
gangen / vnd beſagter Regenbogen aber vnd zum dritten 
mal vmb die Sonne in acht genommen worden. Welches 
dann vngezweifelt ein außtruͤckliches zeichen der gegenwer⸗ 
tigkeit Gottes bey ſeinem Volck / vnd der gegenwertigen 
Sonnen der Gerechtigkeit / deß HErren Chriſti / mit dem 
Gnadenbundszeichen der Barmhertzigkeit Gottes vmbge⸗ 
ben leuchtende / geweſen. Vnd iſt anhero erzehltes den?. 
May alſo vorgangen 

Nachfolgende wochen ſeynd der Staͤnde geſandten / ſo 
vom Königin Vngarn vnd deß Reichs Chur: vnd Fuͤrſten 
widerumb zu ruck gelanget / gehoͤret / vnd von einem andern 
Tag zu Außſchreibung deß Landtags gehandter worden. 

Inmittels gieng hin vnd wider das Geſchrey / wie der 
Jeſuiter Collegium vnd andere Moͤnchskloͤſter voll 
Kriegs volck laͤgen: auch auff dem Altſtaͤtter Rahthauß 
der abtruͤnnige Primas, Heydelius, 400. Mufauetirer 
außgeruͤſtet haben vnd halten ſolte. Dahero gegen Abend 
ein Geſchrey auff der Gaſſen erſchollen / daß gemeldte deß 
Heydelii Soldaten etlicher vornemer Buͤrger Haͤuſer im 
Schlaf vberfallen vnd pluͤndern würden. Darauff dann 
die Stände alſo bald dem Rahthauß mit soo, Pferden zu⸗ 
geeylet / vnd weil fie allda etliche Mußquetirer vnd Schuͤ⸗ 
tzen gefunden / dieſelbige wehrloß gemacht: die uͤbrigen jhre 
Wehren von fich geworffen / vnd ſich mit der flucht ſal vi⸗ 
ret haben. 

Vnd als die Staͤnde deſſen berichtet / alſo bald ein ab⸗ 
ordnung an den oberſten Hoffmeiſter Herꝛn Proskows- 
ky abgehen laſſen / darunter auch Herꝛ Budowitz geweſen / 
die im 

die im Namen vnd auß befelch Kaͤyſ. May. bey der Mit⸗ 
tagsmalzeit behalten / vnd ſehr ſtattlich tractirt / beneben 
den Staͤnden / vnd jhnen hoͤchſte gnade angebotten / auch 
vertroͤſtung gethan worden / daß dergleichen auffwickler 
vnd derſelben raͤdleinfuͤhrer alles ernſts geſtrafft werden 
ſolten. Weil aber ermeldte abgeordnete durch jest anges 
zeygte gelegenheit etwas lang auffgehalten worden / kam 
ein vnverſehens / gleichwol vngegruͤndtes Geſchrey auß / 
wie Her: Budowitz gefänglich eyngezogen worden. Oar⸗ 
Uber dann maͤnniglich ſich ploͤtzlich zu Pferd begeben / theils 
auch denſelbigen auß hafft zu erledigen zu zulauffen be⸗ 
gunten. Als aber inmittels derſelbige neben andern ſeinen 
zugeordneten / friſch / geſund vnd vnverletzt wider kame 
vnd berichtete / wie allergnaͤdigſt Ihre Ray. May. gegen 
den Ständen gewogen / dermaſſen / daß fie dieſelbige in kur⸗ 
tzem nicht ſo wol als einen Koͤnig / ſonder vielmehr als jh⸗ 
ren Vater erſpuͤren vnd erkennen ſolten / iſt ſolcher Auff⸗ 
lauff widerumb geſtillet vnd diſſipirt worden. 

Aber gleich ſelbigen Tags kam bey naͤchtlicher weil aber⸗ 
mals ein Geſchrey auß / wie der oberſte Monfieur Römee 
eine Petarde hette zurichtẽ laſſen / damit er vngezweifelt et⸗ 
licher vornehmer Herꝛn Haͤuſer zu uͤberfallen gedaͤchte. 
Daher dann bey der nacht von newem in der Statt ein auß 
dermaſſen hefftiger tumult vnd Aufflauff entſtanden / auch 
hin vnd wider die Wachten angeſtellet worden / ſich auch 
folgenden Morgens die Staͤnde gegen vnd vor den Ca⸗ 
tholiſchen oberſten Landofficirern hoͤchlich daruͤber be⸗ 
ſchweren / vnd vmb abſchaffung dergleichen auffruͤhriſcher 
beginnen anhalten laſſen: Mit dem anhang / daß fie gewiß 
wuͤſten / wo dem alfoy wie außgeben / ſeyn ſolte / ſolches kei⸗ 
nes wegs mit vorwiſſen vnd willen Kaͤy. May. ſonder al⸗ 
lein durch vnd von vnruͤhigen Koͤpffen / die im trucken 
Waſſer zu Fiſchen geluͤſtete / herlangen thete. Iſt alſo die⸗ 

ſelbige gantze wochen vnruͤhig genug vnd voller gefahr / 
vnd ſonderlich der gemeyne Poͤfel dem beſorgeten vnfall 
vnd gefahr vielmehr vorzukommen / dann ſich damit uͤber⸗ 
eylen zulaſſen / gemeynet geweſen: Da fie auch nicht mit 
raht der Elteſten / vnd vermittels der bewehrten Staͤnde 
vorſichtigkeit / abgehalten woꝛden / zu befahren geweſen / daß 
zuvorderſt ein eynfall in der Jeſuiter Collegium; als die 
aller ſolcher vnruhe vnd aufflaͤuffe Haupturſacher / geſche⸗ 
hen moͤgen. 

Demnach ſich aber in volgender Wochen von beyden 
theilen etliche deputirte zuſammen gethan / hat man etwas 
fridſamer zu handlen begoͤnnet: Iſt auch ein Keyſerliches 
Mandat / dadurch das vorige caſſirt vnd abgethan / mit 
hoͤchſtem maͤnniglichs frolocken vnd frewden publicirt / vnd 
am Newſtaͤtter Rahthauß offentlich angefchlagen : Auch 
ſelbigen Tags der Perſianiſchen Bottſchafft bey Ihrer 
May. audientz verſtattet worden. Haben auch alſo bald 
deſſelbigen Tags / nach dem das Keyſerliche Mandat an⸗ 
geſchlagen / vnd der Landtag zu abſchlieſſung deß Religi⸗ 
onspunctens publiciret / ſich die Stände / auff vorgehende 
Herꝛn Budo witz ſtattliche oration vnd vermahnunge / auch 
beſchehene danckſagung gegen Gott / neben andaͤchtigem 
vnd demuͤtigem Gebett / vnd dabey geſungenen vielen Boͤ⸗ 
hemiſchen vnd Teutſchen Pſalmen vnd Geſaͤngen / vom 
ſelbigen Rahthauß begeben. 

Der inhalt deß Keyſerlichen Mandats ware: Ihre Key⸗ 
ſerliche May. wolten / nach dem fie der Evangeliſchen 
Staͤnde entſchuldigung vernommen / Ihr zuvorher publi⸗ 
eirtes Mandat hiemit widerumb abrogirt vnd auffgehaben 
haben: Hielten vnd erkenneten auch / krafft diß newen 
Mandats / alle Evangeliſche der Boͤhemiſchen Confeſſton 
zugethane Staͤnde / fuͤr dero getrewe vnd liebe vntertha⸗ 
nen / vnd die jenige / ſo in dem Landrecht vnd dem En 
ichen 


Das erſte Sendſchrelben. 


lichen Eyd / ebener maſſen ſich dieſelbig auff alle andere 
Landſtaͤnde erſtrecken theten / gemeynet vnd begriffen we⸗ 
ren: Hetten auch ermeldte Stände allerdings für entſchul⸗ 
diget / aldieweil ſie jhre zuſammenkunfft auff dem Newſtaͤt⸗ 
ter Rahthauß / jhrer May. vnd dem Koͤnigreich zum be⸗ 
ſten angeſtellet / vnd dahero wider Ihre May. nichts ge⸗ 
handlet. Herowegen Ihre May. einen Tag zum Landtag / 
vnd eroͤrterung des Religionspunctens vñ anderer gemey⸗ 
ner gravaminum, auff den 26. May / auff dem Schloß 
zu Prag ernennen theten / mit dem Anhang / daß die Staͤn⸗ 
de fridlich vnd ſicher dahin erſcheinen / vnd kein frembd volck 
ſolten werben laſſen. Inmaſſen da auch jhre Kaͤyſ. May. 
kein frembd volck weder fuͤr ſich noch durch andere werben 
zu laſſen / viel weniger zuverſtatten gedaͤchten / daß einig 
frembd Kriegs volck in dip Koͤnigreich eyngefuͤhret oder 
gebracht werden ſolte. 

Es haben aber dieſelbige gantze zeit uͤber / angezeygte der 
Staͤnde zuſam̃enkunfften auff dem Newſtaͤtter Rahthauß 
zu Prag / durchauß das anſehen einer ſchoͤnen Chriſtlichen 
verſamlunge / allermaſſen die in der Kirchen Gottes gehal⸗ 
ten zu werden pfleget / gehabt: In dem fie alle jhre hand⸗ 
lungen jederzeit von Pſalmen vnd geiſtlichen Geſaͤngen in 
Boͤhmiſcher vnd Teutſcher Sprache angefangen / vnd mit 
denſelbigen / neben andaͤchtigem vnd eyferigem Gebette / wi⸗ 
derumb beſchloſſen: Sampt allwegen angehaͤffter / durch 
viel wolermeldten Herꝛn Budowitz / beſchehener ernſtlicher 
vermahnung an die gantze verſamlete Gemeynde zur Got⸗ 
tesforcht / nuͤchter⸗ vnd wachtſamkeit / auch beſt indig⸗ vnd 
ſtandhafftigkeit bey der Goͤttlichen warheit: Alles mit dem 
vorſatz / Keyſ. Majeſt. vnd deß gantzen Koͤnigreichs / aueh 
eines jeden wolfahrt inſonderheit / zu erhalten vnd hand zu 
haben / dargegen die boͤſe vnd ſchaͤdliche Nähte vom Regi⸗ 
ment zu removiren vnd abſchaffen zu helffen. Alles zumal 

dermaſſen vorgangen / daß dergleichen eyfer bey den Staͤn⸗ 
den vnd dem gemeinen Volck Gottes / von vielen Jahren / 
vnd bey nahe ſeyt Huſſen zeiten hero / in dieſem Koͤnigreich 
Boͤhem weder geſpuͤret noch geſehen worden. 

So ich euch hiemit in eil vnd muͤglichſter kuͤrtze zuzu⸗ 
ſchreiben nicht vnterlaſſen moͤgen: Vngezweiffelt / die 
Evangeliſche Boͤhmiſche Landſtaͤnde / als die der ſachen 
gantzen verlauff von tagen zu tagen / allen vmbſtaͤnden 
nach / mit ſonderm fleiß auff ſchreiben vnd verzeichnen laſ⸗ 
ſen / das gantze werck mit der zeit der Kirchen Gottes ſelbſt 
communiciren / vnd an tag geben werden. 

Der allmaͤchtige getrewe Gott woͤlle dieſen eyfer ſeines 
Volcks / zu fortpflantzung ſeiner Goͤttlichen Warheit / vnd 
vieler Menſchen Seelen Heyl vnd Seligkeit gne⸗ 
diglich > erhalten 

Vom verlauff de Boͤhmiſchen Land⸗ 


tags / vnd darauff tractierten 
Religionsſachen. 


Vnſtiger vnd inſonders lieber Herr vñ freund / mir 
zweifelt nit / euch ſeye juͤngſtes mein an euch abgan⸗ 

genes ſchreiben / der Evangeliſchen Landſtaͤnde auff 

dem Newſtaͤtter Rahthauß allhie zu Prag gehaltene Ver⸗ 
ſamlunge antreffend / zu recht cingeliffert wordẽ. Gebe euch 
nunmehr auch / was bey deme ſeithero zu Prag angeſteltem 
Landtage ferner vorgangtẽ / freundlich hiemit zuvernem̃en. 
Vnd ob wol den 23. May / juͤngſt die geſambte 1155 
ande 

fände auff dem Schloß zu Prag / an dem zum Landtage 
beſtimpten ort zuſammen kommen / iſt doch die publication 
der Keyſerlicht propofition deſſelbigen vñ folgenden tags 
verſchoben / vnd allererſt den 27. May deß inhalts abgele⸗ 
fen worden: Daß nemlich Ray. May. krafft derſelben vn⸗ 
langſt publicirten Mandats / vor allen andern den Religi⸗ 
onspuncten vorzunem̃en vit zu ſchlieſſen bewilliget: Dann 
ferner den Landſtaͤnden eine anſehenliche groſſe geltscon⸗ 
tribution abbegeret worden. Nach verleſung der propofi- 
tion ſind den folgenden 28. May / allein die Evangeliſche 
Stände an gewoͤhnlichem ort in ſehr groffer anzahl zuſam⸗ 
men kom̃en / vnd auff vorgehende durch Herꝛn Wenceßla⸗ 
um Budowitz / Freyherꝛn von Budowa / beſchehene ermah⸗ 
nunge / ſamptlich auff die knie nidergefallen / vñ den anfang 
der berahtſchlagung der proponirten Landtagsſachen / mit 
dem andaͤchtigen Gebett gemachet / vñ darauff den erfolg⸗ 
ten 29. May Ihrer Kaͤy. May. eine vnterthaͤnige Suppli⸗ 
cationſchrifft überreichen laſſen: Dabeyneben Herr Graf 
Joachim Andreas Schlick / beyweſend der abgeordneten 
von Staͤnden / in Teutſcher Sprach das wort gethan / vnd 
Ray. May. wegen deroſelbẽ den 20. May publicirte Man⸗ 
dats/davonich euch vnlangſt auch geſchriebẽ / vnterthaͤnigſt 
danck geſagt / mit angehäffter diefer allervnterthaͤnigſtẽ bite 
te / Ihre Kay, May. geruhete / krafft angeregt? dero Manz 
dats / die deroſelben uͤbergebene Boͤhmiſche Confeſsion 
allergnaͤdigſt zu confirmiren/ auch das Conſiſtorium vnd 
Univerſitet zu Prag / als welche beyde je vnd allwegen von 
Huſſen zeiten hero den Evangeliſchen Ständen zugehoͤrig 
geweſen / denſelbigen widerumb zu beſtellen vnd zuverwal⸗ 
ten einzureumen. Erfolgenden zo. May / tft Ertzhertzog 
Leopoldus von Deſterreich / Biſchoff zu Paſſaw / niche oh⸗ 
ne ſonderbahren verdacht / Ihre Kaͤyſ. May. zu bereden / 
den Evangeliſchẽ Staͤnden im Religionswerck nichts zuzu⸗ 
laſſen / gen Prag kommen. Darauff 

Darauff den Ständen den 1. Junii diſe reſolution von 
Kaͤyſ. May. erfolget: Ihre May. begerten zu wiſſen / 1. 
Ob die Evangeliſche Staͤnde allzumal einer Religion hal⸗ 
ben einſtimmig weren / 2. Was fuͤr eine ordnung / vnd was 
für ceremonien fie zu halten gedachten / vnd fürs 3. Was 
für gravamina oder gemeine beſchwerpuncten fie einwen⸗ 
den wolten! 

Vnter deſſen vnd in deme nu jetzt angezeigte Keyſerli⸗ 
che begeren offentlich abgeleſen werden / kompt eine zimli⸗ 
che groſſe anzahl Pragiſcher Prieſter / die zuvor dem Ertz⸗ 
biſchofflichen Confiftorio vnd Jurisdiction vnterworffen 
geweſen / die vor allen ſich erklaͤrten / daß fie jhnen die Boͤh⸗ 
miſche Canfefsion, fo fie geleſen / belieben lieſſen / vnd ſich 
zu derſelbigen bekenneten. Ferner über das Paͤpſtiſche 
och / darunter fie bißhero mit gewalt getrucket / hefftig klag⸗ 
ten / vnd ſich demnach vnter den Schutz der Evangeliſchen 
Staͤnde auffzunemmen baten: deren anzal hernacher der⸗ 
maſſen ſich behaͤuffet / daß jhrer mehr nicht dann zweene / 
neben dem Admintſtratorn / den der Oberſte Cantzler Herꝛ 
Poppel dar zu promoviert / vnd ſamptlich eines uͤberauß boͤ⸗ 
fen Namens vnd verruchten lebens / mehr dem Epicure- 
imo vnd Atheiſmo vnter dem Chriſtlichen Schein / als 
dem Chriſtenthumb ergeben / hinderſtellig verblieben. 

Darauff die Evangeliſche Staͤnde jhre abgefaſte Antz 
wort der Kaͤy. May. vff zuvorher den 3. Juni erlangte aus 
dientz / durch jre abgeordnete ſchrifftlich / neben muͤndlichem 
Herin Graf Schlickens in Teutſcher Sprach gethanem 
vortrag / uͤberreichen laſſen / des innhalts: Oaß nemlich 
den Staͤnden gantz verwunderlich fuͤrkaͤme / wer doch bey 
bey jhrer Kaͤyſ. May. fie alſo angeben / als weren fie der 
Religion halben nicht einig / ſintemal dieſe beſchuldigung 
von ſhnen allbereit zur nodturfft dahin widerlegt worden / 
daß ſie nemlich der Boͤhemiſchen Confeſſion / ſo ſie . 
Kaͤyſ. 

Kaͤyſ. May. übergeben / ſamptlich zugethan / vnd ſich zu 
der darinnen begriffenen Lehr einhellig bekenneten / auch 
vermittels Goͤttlicher Gnaden / mit einhelligem Conſens 
beſtendig dabey zu beharren entſchloſſen weren. Anlan⸗ 
gend aber / was fuͤr Ordnung vnd Ceremonien ſie zu hal⸗ 
ten gemeinet / das wolten ſie / wenn jhnen das Confiftori- 
um vnd hohe Schule widerumb eingeraumet / dem Wort 
Gottes / vnd dieſer jhrer auß demſelbigen genommener Be⸗ 
kantnuß gemeß / vermittels auffgerichter / Chriſtlicher / vnd 
zu gemeinem fridlichen weſen gereichender ordnunge / der 
gebuͤr zu beſtellen wiſſen. Wolten auch endlich / vnd nach 
dem zuvorher der Religions punct zu end geſchloſſen / jhre 
Politiſche gra vamina vnd beſchwerungen eröffnen vnd 
anbringen. 

Den 4, Junii haben die Evangeliſchen Staͤnde durch 
den Herꝛn Budowitz / bey den Catholiſchen Staͤnden ſich 
über dergleichen auff zuͤge vñ vnnoͤtige fragen zum hefftig⸗ 
ſten beſchwaͤren laſſen / in bedenckung / daß ſolches zu heinem 
andern ende / als die Evangeliſche Staͤnde ſolcher geſtalt 
mit langwirigen Vnkoſten allhie zu Prag zu erſchoͤpffen / 
vnd muͤde zu machen / gemeynet were. N 

Vnd als den 5. Junii darauff die Keyſerliche reſolution 
erfolget: Dag Ihre May. den Evangeliſchen Staͤnden die 
Religion der geſtalt vnd in der maß / wie es in zeiten Keyſer 
Ferdinandi vnd Maximiliani / auch die zeit dero ſelbſt Re⸗ 
gierung uͤber / gehalten worden / frey laſſen wolten: Iſt nit 
zu ſagen / was auff abhoͤrung ſolcher / als deß abgewichenen 
Jahrs Landtags Schluß / vnd dem den 20. May vnlangſt 
publicirten Keyſerlichen Mandat / ex diametro wider⸗ 
wertiger reſolution / bey den Staͤnden vom Hoͤchſten biß 
auff den Nidrigſten / für ein vnwill / gemurmel vnd ungez 
duld Pens dem menniglich fich vernemmen laſſen / Ih⸗ 
re Kaͤyſ. May. zu ſolcher reſolution ere die hefftigſten 

einde 

Feinde der Euangeliſchen Staͤnden alſo beredet worden / 
vnd daß dieſelbige durch das vorgeſchlagene mittel / das 
Religionsweſen jetziger zeit auff de ſchlag / wie bey voriger 
Koͤnige regierungen geſchehen / anzuſtellen / nicht mit honig / 
fonder mit eitel gallen darauß zu ſaugen vmbgiengk. Sin⸗ 
temal Keyſer Ferdinandus ſich auff Keyſer Carols deß 
fuͤnfften Macht verlaſſen / vnd viel auß den Staͤnden der 
Religion halben jhrer Haab vnd Guͤtter entſetzet / etlichen 
auch gar das Leben nemmen laſſen. Aber vnd ob gleieh vn⸗ 
ter Keyſer Maximiliano / als einem frommen vnd lobwuͤr⸗ 
digen Koͤnig / die aſſecuration vnd verſicherung der Reli⸗ 
gionsfreyheit / vnd die zulaſſung der Boͤhmiſchen Confef- 
ſion geſchehen: So ſeyen doch hingegen auff dem Reichs⸗ 
tag zu Regenſpurg Anno 1575. als Ihre May. daſelbſten 
toͤdtlich kranck gelegen / allerhand gedachter aſſecuration 
durchauß widerwertige Mandata, vnd vngezweiffelt dero⸗ 
ſelben vnwiſſend / außgangen. So ſeye auch bey lebzeitẽ gee 
genwertigen Keyſers Rudolphi / die Boͤhmiſche Cantzeley / 
ſonderlich aber etliche wenig Jahr hero vnter jetzigem obri⸗ 
ſten Cantzler Poppeln / mehr ein Conſiſtoriũ / als ein Cane 
gelen geweſen. Oahero dann auch Ihre May. wegen vn⸗ 
wblaͤſſig auß derſelbigen wider die Evangeliſchen außgan⸗ 
gener Mandaten / vmb Sibenbuͤrgen / Walachey / Vn⸗ 
garn / Oeſterreich vnd Maͤhren kommen. Vnd derowegen 
die Staͤnde von Ihrer May keine zwellffelhafftige / ſonder 
eine gewiſſe vnd außtruͤckliche reſolution haben wolten. 
Darauff dem gemachten Außſchuß eine antwort an 
Kaͤyſ. May. zu ſtellen auffgetragen: Beyneben noch deſ⸗ 
ſelbigen Tages durch die Evangeliſche Staͤnde die Catho⸗ 
liſche zu ſich erfordert / vnd von denſelbigen / ſonderlich aher 
von dem oberſten Derim Burggraven / vnd andern deß 
Reichs oberſten Officrern zu wiſſen begeret worden: Ob 
ſie dem jenigen / was auff dem vorfaͤhrigen Landtag a 
: confers 

tonſens Ihrer Majeftät beyde ond fo wol durch fie die 
Catholiſchen / als auch die Evangeliſchen / beſchloſſen 
worden / auch dem durch ſie beyderſeits berahtſchlagten 
vnd beſchloſſenen Keyſerlichen Mandat folge zu thun 
gedaͤchten? Ob ſie auch / im fall jemand den Evangeli⸗ 
ſchen Staͤnden / gedachtem Landtagsbeſchluß vnd Key⸗ 


ſerliehem Mandat zuwider / in exercitio Religionis ver⸗ 


hinderlich ſeyn / oder etwas feindliches / es geſchehe gleich 
offentlich oder heimlich / wider fie vornehmen wolte / krafft 
deß Königreichs Conſtitutionen / denſelbigen vii feine Helf⸗ 
fer fuͤr oͤffentliche deß Koͤnigreichs Feinde declariren vnd 
halten / auch vermittels Goͤttlicher huͤlffe mit geſambtem zus 
thun wolten befriegen helffen? Darauff der obriſte Surge 
grave geantwortet / daß auff ſolchen fall allein die Key⸗ 
ſerliche Majeſt. zu ercipiren were. Auff welches Herꝛ Buz 
dowitz geantwortet: Ihre May were jederzeit außgenom⸗ 
men worden / wie ſolches auß allen jhren Supplication⸗ 
ſchrifften erſcheinlich / würde auch nochmalen vnd inalle⸗ 
weg excipiert vnd außgenommen: vnd were die Schülld ei⸗ 
nig vnd allein etlichen Geiſt⸗uvnd Weltlichen Catholſſehen 
vnruhigen vnd ſchaͤdlichen Koͤpffen / die beyde dem Kayſer 
vnd dieſem Koͤnigreich / ſampt allen deſſelben Ein wohnen 
alles uͤbels goͤnneten / vnd vielleicht damit vmbgiengen / wie 
fie frembde Kriegshuͤlffe / zu vntertruͤckung mennigliches 
ſich aber empor zu erheben / einzuführen Vzuzumeſſen. Dee 
rowegen vnd ob gleich unter dem namen vnd ſchein Kaͤyſ. 
Majeſt. jemand dergleichen etwas wider die Evangeliſche 
Staͤnde ſich vnterfangen wolte / Ob auch wider einen ſol⸗ 
chen fie die Catholiſchen / neben jhnen den Evangeliſchen / die 
gegenwehr vnd waffen ins geſampt an die hand zunemen 
gedaͤchten? Inmaſſen dann fie die Evangeliſche Stände 
ſhnen diß veſt vnd rund verſprechen theten / ob jemand ſie 
die Catholiſchen am exercitio jhrer Religion verhindern / 
iit C ij oder 

oder ſie gar mit gewalt angreiffen wolte oder wuͤrde / ſie 
dieſelbige mit geſambtem zuthun euſſerſten vermoͤgens ſchuͤ⸗ 
tzen vnd handhaben helffen wolten: deſſen ſolten ſie ſich 
hinwider auch lauter ohn alle außſchweiff / vnd zweiffel⸗ 
hafftige conditiones, ehe dañ fie von dannen hinauß gien⸗ 
gen / gegen jhnen erflären vnd verſprechen / damit die E van⸗ 
geliſche Staͤnd wiſſen vnd vergewiſſet ſeyn moͤchten / ob es 
den Catholiſchen ein ernſt / diß Lands Rechte vnd Gerech⸗ 
tigkeiten / neben dem vorjaͤhrigen Landtagsbeſchluß vnnd 
dem Keyſerlichen Mandat / vn verbruͤchlich zu halten vnd 
handzuhaben / vnd ob fie endlich für jhre freunde oder fem 
de zu halten? Darauff dann nach langwiriger tergiverfa- 
tion, vnd allerhand geſuchten außfluͤchten / auff inſtendig 
deß Herrn Budowitz / im namen der geſambten Evangeli⸗ 
ſchen Staͤnde / anhalten / die Catholiſchen in jhrem vnd jhe 
rer an verwandten namen / (wie bey dergleichen Landsver⸗ 
ſamlungen gebräuchlich ) categorice vnd rund / mit ja / zu 
ſonderbarem der gantzen Verſamlung wolgefallen vnd 
-applaufu , ebenmeſſiges verſprochen vnd zugeſagt. 
Ferner iſt von jhnen zu wiſſen begeret worden: Ob auch 
die Keyſerliche reſolution mit jhrem Raht vnd zuthun er⸗ 
gangen? Welches / als fie es in beyſeyn deß oberſten Lange 
fers widerſprochen / Herr Budowitz dem oberſten Cantzler 
zzugeſprochen: Ob dann mit feinem wiſſen vnd mit feinem 
raht eine ſolche reſolution ergangen were? Der geantwor⸗ 
tet: Die reſolution were jhme von Kaͤyſ. May übergeben 
worden / darauß er als dann / vnd ehe nicht / derſelben in⸗ 
halt vernommen. Aber Herr Budowitz weiter in jhne ge⸗ 
ſetzet / mit vermeldung: Die Evangeliſche Staͤnde fragten 
nicht / von wem er die reſolution empfangen / ſonder ob er 
derſelbigen deliberation vnd berahtſchlagung beygewoh⸗ 
net hette? Weil er aber darauff von demſelbigen keine 
richtige antwort erzwingen moͤgen / hat er jhme endlich im 
namen 

Das ander Sendſchreiben. 19 
namen der Stände angezeigt: Die Evanzeliſche Stände 
hielten jin für den jenigen / der wider deß Lands Recht 
vnd Gerechtigkeiten / auch dem Landtags Abſchied vnd 
dem Keyſerlichen Mandat zuwider / der haupturſacher ge⸗ 
genwertiger deß Koͤnigreichs zerruͤttung / vnd alſo ein 
feind deß Koͤnigreichs were / daruͤber ſich die Stände zu ſei⸗ 
ner zeit beſchwaͤren wuͤrden. 

Wie dann auch eben deſſelbigen Tages / auff erlangte 
audientz / bey Kaͤyſ. May. fich die Evangeliſche Stände 
durch jhre abgeordnete / in mündliche Herꝛn Graf Schlick⸗ 
ens vortrag /uͤber die jenige / die Kaͤyſer. May. zu ſolcher res 
ſolution beredet / zum hoͤchſten beklaget / mit angehengter 
lauterer Proteſtation: Wo fern Ihre May. fürter mehr 
auff dergleichen vnruhige vnd verwirrete rahtſchlaͤge / als 


auff deß Reichs Landtaͤge / vnd jhre ſelbſt eygene Mandata, 


ſo von den allgemeinen Landſtaͤnden comprobiert / vnd 
durch ſolche rahtſchlaͤge widerumb annullirt vnd zunichti⸗ 
get werden wollen / ſehen / vnd ſich durch dieſelbige verley⸗ 
ten laſſen wuͤrden: So wuͤrden die Staͤnde beyde Ihrer 
May. zu beſtem / ſo wol auch vmb allgemeiner ruhe vnd 
friden willen / vntereinander ſelbſt / auff ordenliche vnd ge⸗ 
meine mittel deß Lands defenſion bedacht zu ſeyn / verurſa⸗ 
chet werden. 
Den 15. Junii, iff mit conſens der Evangeliſchen Staͤn⸗ 
de / in geſambter der allgemeinen vnd in groſſer anzahl an⸗ 
weſenden Stände Verſamlung / alles das jenige / was den 
vorgehenden 13, ejusdem den Catholiſchen / wie auch dem 
oberſten Cantzler inſonderheit vorgehalten / vnd weſſen fich 
dieſelbige darauff in antwort erklaͤret: was auch bey Kaͤy. 
May. angebracht / durch Dern Budowitzen vmbſtaͤndlich 
vnd der notdurfft nach referirt vnd angezeygt worden. 
Eben deſſelbigen Tags ſeynd zu Prag auch der Schle⸗ 
ſiſchen Fuͤrſten vnd Landſtaͤnde geſandten ankommen. 
€ ü Den 

Den 16. ejusdem iſt durch den Herꝛn Budowitzen / im 
namen der Staͤnde vnd derſelben Außſchuß / in der Cantz⸗ 
ley eine hefftige flag von den Evangeliſchen Ständen wiz 
der die Catholiſche oberſte Reichs offieirer vorgangen: In 
dem / daß fie deß Königreichs rechten vnd herkommen zuwi⸗ 
der / die Boͤhemiſche / ſonderlich aber fo wichtige ſachen / auſ⸗ 
ſerhalb der Boͤhemiſchen Cantzley vnd Rahts / außlaͤndi⸗ 
ſchen nationen zu berahtſchlagen verſtatten theten. 

Den 17. Juni / iſt / eh dann der Schleſiſchen Fuͤrſten 
vñ Landſtaͤndẽ geſandte in allgemeyner verſamlung durch 
die Evangeliſche Stände gehoͤret worden / durch den Herꝛn 
Budowitzen abermal / inmaſſen dann taͤglich zu geſchehen 
pfleget / maͤnniglich zum Gebett ermahnet / auch darauff das 
Gebett von maͤnniglich kniend verrichtet: darauff die Ge⸗ 
ſandte gehoͤret / vnd die von den Schleſiſchen Fuͤrſten vnd 
Staͤnden habende ſchreiben uͤbergeben worden / vnd Herz 
Doctor Andreas Geyßler faſt bey einer gantzen ſtund den 
Vortrag / deß ohngefehrlichen inhalts / gethan: Daß nem⸗ 
lich vnd nach dem die Schleſiſche Fuͤrſten vnd Staͤnde / von 
der Boͤhemiſchen Staͤnden geſandten deroſelben habende 
rechtmeſſige vnd wolbefugte beſchwaͤrungen vernommen / 
heiten fic nicht vmbgang haben mögen / denſelbigen hinwi⸗ 
der auch die jhrige / durch phre Abgeſandte bey dieſem Land⸗ 
tag zu erkennen zu geben. Sintemal ſie auch von Kaͤyſerl. 
May. ebenmeſſige / vnd auff viel conditiones geſtellte / vnd 
alſo gantz zweyfeliche reſolution bekommen. Daher erfol⸗ 
get / dag Ertzhertzog Carol / Biſchoff zu Preßlaw / ſich ge⸗ 
gen allen vnd jeden feiner Jurisdiction an verwandten er⸗ 
klaͤret / daß er keinen / der ſeiner Religion nicht were / zu ge⸗ 
dulden gedaͤchte / deſſen ſich doch bißhero noch kein Keyſer 
vnterſtanden: vnd wuͤrden die Evangeliſche von den Ca⸗ 
tholiſchen / ſich deß poſleſſorii jhrer Kirchen / Pfarren vnd 
Schulen / zu begeben getrungen / mit vorwendung / daß al⸗ 
le folks 

le ſolche ſtifftungen von den Catholifthen herruͤhreten / vnd 
denſelbigen wider recht benommen worden: Vnd wolten 
in dem allem die Catholiſchen zugleich Klaͤger vnd Richter 
ſeyn / vnd ſich daran die Keyſerliche deeiſion / in deren heyl⸗ 
ſamlich verſehen / daß ein jeder in ſeiner poſſeſſion ruhig ver⸗ 
bleiben / das petitorium aber zu einem allgemeynen der 
gantzen Chriſtenheit concilio verſchoben werden ſolte / im 
wenigſten abhalten oder hinderen laſſen. Oaher die Schle⸗ 
ſiſche Fuͤrſten vnd Staͤnde beten / die Boͤhemiſche Land⸗ 
ſtaͤnde neben vnd mit jhnen ins geſambt / diß Chriſtliche Rez 
ligionswerck eyferig vnd ſtandhafftig bey Ray. May. bez 
foͤrdern helffen wolten / damit ſie nicht / wie bißhero geſche⸗ 
hen / zweyfelhafftige / fonder lautere vnd beſtaͤndige refo- 
lutiones erlangen moͤchten: weil in verbleibung deſſen hoͤch⸗ 
lich zubefahren / die Catholiſche / dem vnlaͤngſten an der 
Statt Troppaw ſtatuirtem Exempel nach / jhr Gifft vnd 
Macht noch ferꝛner wider alle Evangeliſche außlaſſen vnd 
verſuchen wuͤrden / vnd dahero beſorgenden ſolchem vnheil 
vnd vngluͤck bey zeit zu begegnen vnd vorzukommen ſeye. 
Hierauff jhnen durch Herm Graf Schlicken / neben 
gantz hoher vnd freundlicher Danckſagung / in teutſcher 
Sprach außfuͤhrlich geantwortet / vnd etlichen auß den 
Landſtaͤnden / die Schleſiſche Fuͤrſten vnd Staͤnde hinwi⸗ 
der zu beantworten / ſonderbar auffgetragen worden. 
Nach dem nun die Schleſiſche Geſandten abgefertiget / 
hat ſich für den Landſtaͤnden ein Franeiſcaner Moͤnch / na⸗ 
mens Caſpar Felix / gemeldten Ordens oberſter Procura⸗ 
tor in der Newenſtatt Prag / gefunden vnd vorſtellig ge⸗ 
macht / von deßen wegen der Edle Herr Joachimus von 
Techenitz in Boͤhemiſcher Sprach vorgebracht: Wie der⸗ 
ſelbige auß erleuchtung vnd regierung Goͤttlicher gnaden / 
vnd auff vorgehende emſige vnd ernſtliche anruffung Got⸗ 
tes / zur erkantnus kommen / in was jrꝛthumben vnd vnwiſ⸗ 
ſenheit 

ſenheit feines heyls vnd ſeligkeit er bißhero geſtecket : vnd 
nach dem er die Boͤhmiſche Confeſſton der Evangeliſchen 
Stände geleſen / hette er dieſelbige mit Gottes Wort uͤber⸗ 
einſtim̃ig befunden vnd erkant: vnd derwegen / zwar nicht 
auß verzweiflung / ſonder auß gefaßter ſtarcker lebendiger 
hoffnung auff Chriſtum / nicht vmb zeitlichen jrꝛdiſchen gee 
wins willen / ſonder von wegen deß himliſchen ewigen Le⸗ 
bens / ſeinen Moͤnchs orden vnd die Paͤpſtiſche Lehr nicht 
vnbillich verlaſſen: Inmaſſen vor dieſem auch / ſeliger ge⸗ 
daͤchtnus / die hocherleuchte fuͤrtreffliche Männer vnd 
werckzeuge Gottes / Martinus Lutherus / Calvinus vnd 
Beza / gethan: Bete demnach / daß ſhne die Evangeliſche 
Staͤnde in jhren Schutz auffnemmen wolten. Den die 
Staͤnde durch Herm Budowitz beantworten laſſen: Die 
Evangeliſchen Staͤnde vernemen mit ſondern frewden / 
daß Gott / als ein freywilliger Gott / auch zur letzten ſtunde 
Arbeyter in feinen Weinberg beruffen / vñ den gleiche lohn 
ſeiner barmhertzigkeit / nach ſeinem wolgefallen in Chriſto / 
durch vii von wegen deffcibigen/jhnt auß gnaden vorlegen 
thete: Inmaſſen dann ſolches / auch zur zeit Clix / augen⸗ 
ſcheinlich erſpuͤret worden / da auch der Prophet ſelbſt von 
den jenigen / die jhme Gott zu feinem wahren dienſt vorbe⸗ 
halten / nicht gewußt. Alſo hette auch der Prophet Ezechiel 
im Geſicht die jenigen / die zu Jeruſalem uͤber alle derſelbi⸗ 
gen Statt grewel geſeufftzet / vnd eben hierzu von G Ott 
ſelbſt mit ſeinem zeichen / das iſt / mit dem Pfand ſeines 
heyligen Geiſtes gezeichnet geweſen / geſehen. Vnd wann 
dann jhme Caſpar Felixen ebenmeſſiges widerfahren / ſey er 
der halben nicht allein feinem namen nach / Felix, das iſt / 
für gluͤckſelig / ſonder auch für den allergluͤckſeligſtẽ zu ach⸗ 
ten. Gleichwol ſolche gaben Gottes durch embſige leſung 
Goͤttliches Worts / eyferiges Gebet / heyliges Leben / vnd 
fleiſſige hoͤrung der Predigtẽ vnablaͤſſig erwecket / vnd Gott 
ohne 

ohne vnterlaß vmb Chriſtliche ſtandhafftig⸗ vnd beſtaͤndig⸗ 
keit angeruffen ſeyn wolte: Wolten darauff die Staͤnde 
jhne Caſpar Felixen in hren Schutz vnd Schirm an vnd 
auffgenommen haben. 

Dieſem nach haben die jenige Pragiſche Prteſter / ſo / wie 
droben angezeygt / ſich zu der Boͤhemiſchen Confeſſton be⸗ 
kant / angebracht / wie nicht allein die von Keyſer Carol 
dem 4. fundirte Vniverſitet daſelbſten / ſonder auch der 
Raht vnd Gemein in den Prager Stätten / offentliche 
decreta in Keyſerlicher Mandat namen / von dem Ober⸗ 
ſten Cantzler Poppel vnterſchrieben / angeſchlagen / darin⸗ 
nen mit hefftiger bedraͤwung / vnd bey auffgeſetzter ernſt⸗ 
licher ſtraff / jedermaͤnniglich vnd jhnen ſonderbar befoh⸗ 
len / daß ſie folgenden Fronleichnams Tag mit der pro⸗ 
ceflion gehen / vnd vor der Monſtrantzen niderfallen ſol⸗ 
ten. Oarauff ſich die Evangeliſchen Stände in groſſer an⸗ 
zahl / vnd ſo viel deren fortkommen moͤgen / alſo bald in die 
Cantzeley begeben / vnd mit groſſem ernſt vnd eyfer / durch 
den Herrn Budowitz anfaͤnglich die oberſten Catholiſche 
Reichs officirer fragen laſſen: Ob ſolche deereta vnd bez 
fehl mit jhrer aller wiſſen vnd willen gefertiget worden ? 
Vnd als dieſelbige vermeldet / daß ſie nichts darumb wuͤß⸗ 
ten / den angler zu rede geſtellt: warumb er die zu ſchrei⸗ 
ben befohlen / vnd vnterſchrieben ? Der geantwortet / daß 
er deſſen von Kaͤyſ. May. befehl gehabt. Darauff jhme 
Herr Budowitz begegnet vnd geſagt: Es were nicht glaub⸗ 
lich / daß der Keyſer bey ſo hochwichtigen obligen an der⸗ 
gleichen gedacht / ſonder von jhme Cantzlern ſelbſt herge⸗ 
langt were. Vnd wann dann dergleichen decreta wider die 
Landrechte / auch wider nechſt abgewichenen Landtags ab⸗ 
ſchied / vnd Ray, May. den 20. May jüngft publicirte 
Mandata weren / ob auch gleich Ihre May. ſelbſt / auff an⸗ 
derer Leuth angeben / ſolche decreta auß vnwiſſenheit zu 

| O machen 

machen befohlen / hette jhme doch / als dem Oberſten dez 
Königreichs Cantzler / Amptshalben obligen woͤllen / Kay. 
May. deſſen zu erinneren / vnd davor zu ſeyn / damit dieſel⸗ 
bige vorigen jhren reſolutionen zuwider nichts promulgi⸗ 
ren oder anſchlagen laſſen. Weil es aber geſchehen / ſolte 
billich die ſchuld nicht dem Keyſer / ſonder ſhme Cantzlern 
allein zugeſchrieben werden. Daher er dann auch eben der 
rechte vnd vornembſte verwirrter allgemeynen Fridens 
vnd ruhiger Regierung der Kay. May. were: vnd weren 
demnach weder die Prieſter noch Pragiſche Buͤrgerſchafft 
ſolchem deeret zu gehorſamen ſchuldig / wie fie dann auch 
demſetbigen nicht pariren ſolten. Vnd als darauff der 
Cantzler mit denen Worten herauß gefahren / daß ſolches 
kein Menſch in ewigkeit auff ihn wahr machen wuͤrde / daß 
er gemeynen Friedens verwirrer oder zerſtoͤrer ſeye: Hat 
jhe Herr Budowitz darauff geantwortet: Es werden die 
anweſende Evangeliſche Staͤnde ſolches in mehrer anzahl 
bey offentlichem Landtag anbringen / vnd er Cantzler ein 
antwort bekommen: Inmaſſen dann kurtz hernacher ges 
ſchehen. Dann als die oberſten Catholiſchen Landofficirer 
neben dem oberſten Cantzler zum Landtag erfordert / hat 
Herr Budowitz in gehabtem weitlaͤufftigen vortrag erwie⸗ 
ſen vnd dargethan / daß die Evangeliſche Staͤnde die lau⸗ 
tere vnd grundwarheit von jhme dem oberſten Cantzler 
Poppeln geſagt / vnd daß eben derſelbige ein Feind / nicht 
allein der Evangeliſchen / ſonder auch allgemeyner ruh vnd 
fridens were / vñ darauff folenniter proteſtirt, daß / wofern 
die vnruhlge koͤpffe nicht nachlaſſen wuͤrden / offentlich vnd 
heimlich allerhand gefaͤhrligkeitẽ wider die Evangeliſche vñ 
das gantze Boͤhemiſche Königreich anzuſtifften / wuͤrden die 
Evangeliſchẽ ſtaͤnde / da jhnen auff beſtimpten Tag keine res 
reſolution vo Keyſer erfolgete / auff zugelaſſene rechtmeſſi⸗ 
ge mittel / wie durch ſie ſelbſt ein ee, ee 
vorder 

vorderſt Kaͤyſ. May. dann auch dem gantzen Königreich 
vnd allen deſſelben innwohnern vnd vnterthanen zum be⸗ 
ſten / anzuſtellen / bedacht ſeyn muͤſſen. 

Nach dieſem iſt von den Reichsſtaͤnden hin vnd wider 
außgeben worden / wie deß Hertzogen auß Beyern Cantz⸗ 
ler / vnd der oberſte Cantzler Poppel / allhie zu Prag viel⸗ 
faltige zuſammenkunfften gehalten / vnd ſelbigen Tags 
widerumb nach Beyern / wie das Geſchrey vnd die Ver⸗ 
muttung gehet / Kriegsvolck wider die Boͤhmen zu werben / 
verreyſet / mit hinderlaſſener ſtarcker vertroͤſtung / daß in 
kurtzem vom Papſt vnd Spanier / deßgleichen vom Bi⸗ 
ſchoff zu Saltzburg vnd Ertzhertzog Ferdinanden zu Graͤtz 
ſtattliche vnd ſtarcke huͤlff erfolgen wuͤrde. 

Vber diß auch ihrer viel Copeiſchreibens geleſen / ſo der 
Hoch⸗ vnd Wolgeborne Herr / Herr Heinrich Matthias / 
Grave vom Thurn / ein vortrefflicher Held vnd fuͤrnemer 
Kriegserfahrner Herr / an Kaͤyſ. May. geſchrieben / darin⸗ 
nen er dieſelbige als ein getrewer vnterthan aller vnterthaͤ⸗ 
nigſt bittet / vnd permahnet / daß Ihre May in erinnerung 
deß jenigen / was er deroſelben vor dem Botſchkaiſchen 
auffſtand gerahten / heylſamen vermahnungen folgen / vnd 
den vorjährigen Landtags abſchied confirmiren / auch dero⸗ 
ſelben heurigs Jahrs publicirtes Mandat handhaben wol⸗ 
te: Dann auff den fall ſolches nicht geſchehe / were er nicht 
prognoſticantens genug / der alle das vngluͤck fo darauß 
erfolgen wuͤrde / vorher warnen vnd erzehlen koͤnte. Vnd 
hat man gewiſſe nachrichtung / daß ſolches ſchreiben von 
Ihrer May. ſelbſt mit ſonderm fleiß durchleſen worden. 

Der ewige Allmechtige Gott woͤlle gnade verleihen / daß 
Ihre Kaͤyſ. May. ſo vielfaltigen heilſamen / vnd gleichſam 
auß Goͤttlichem Mund herruͤhrenden vermahnung⸗ vnd 
warnungen / vnd fo vielen ſtattlichen außfaͤhrungen folge / 
damit fie nicht ſich vnd die jhrige in euſſerſtes verderben / de⸗ 

me hernacher / welches doch Gott gnediglich verhůten wol⸗ 
le / nicht mehr zu ſtewren / ſtuͤrtzen thue. 
Den 18. Juni / das iſt / am paͤpſtiſchen Corporis Chriſti 
oder Fronſeichnamstag / haben die Pragiſchen Prieſter / 
fo zuvor deßErtzbiſehoffs daſelbſten Confittorio zugethan 
geweſen / vngeachtet jhnen / wie droben vermeldet / beydes 
durch ſtarcke bedrohungen / aueh nicht allein durch auß⸗ 
gangene vnd im namen Kaͤyſ. May. publicirte decreta, 
ſondern auch muͤndlich durch den oberſten Cantzler / mit der 
proceſſion herumb zu gehen / aufferladen vnd befohlen 
worden / gleichwol ſich auff vorgehende / in gegenwart er⸗ 
lauten oberſten Cantzlers vor den Evangeliſchen Staͤnden 
beſchehene abmahnung / der proceffion enthalten / vnd daz 
gegen deſſelbigen Tags offentliche Predigten gehalten / da⸗ 
rinnen ſie hren Pfarrkindern mit grund Gottes Worts 
außgefuͤhret vnd erwieſen / wie ein ſchroͤcklich vnd abſchew⸗ 
liches ding es ſeye / dem jenigen / fo nicht Gott iſt / Gottes⸗ 
dienſt anthun vnd erweiſen: weil Gott bey ſich ſelbſt ge⸗ 
ſchworen / daß allein in ſeinem Namen alle Knie fich beu⸗ 
gen ſollen. 

Bnd fan ich nicht gnugſam ſagen / wie hefftig durch 
angezeigte der Pragiſchen Prieſter angefangene Refor⸗ 
mation die Catholiſchen entruͤſtet worden. Gott woͤlle 

ſolch fein angefangenes Were zu feines Goͤttlichen 

Namens Ehre / vnd vieler Menſchen heyl vnd 
ſeligkeit / gnaͤdiglich vollfuͤhren / 

Articul / 


Welcher von den re⸗ 


formirten Staͤnden in der Cron Behmen / 


nemlich von den Herren vnd dann der Ritter⸗ 
ſchafft / Praͤgern / vnd von andernder Stätten Abgeſand⸗ 
ten / ſo ſaͤmptlich vnter beyderley / vnd ſich zu der Boͤhmiſchen Con- 
feſſion, wie ſelbige Keyfer Maximiliano, hochmilteſter Gedaͤcht⸗ 
nuß / auff dem in anno 1975. gehaltenem allgemeinen Reichstag 
fiber antwortet / vnd von hoͤchſtgedachter Kay. May. zum öfter 
mal confirmirt / vnd die auch bey dieſem jetzt werendem Land⸗ 
tag Ihr Kaͤy. May. als jetzt regierendem Boͤhmiſchen 
Konig / von obbemeldten Ständen den 25. May. 
dif ſchwebenden 160 9. Jahrs uͤber⸗ 
geben / bekennen thun: 


Geſtelt / beſchrieben vnd öffentlich aufm Schloß 
Zu Prag am Freytag nach Johannis verleſen 
vnd publieirt wor den. 


Erſtlich in Boͤhmiſcher Sprach auff der dreyen 
Staͤnd in Boͤheimb / vnter beyderley / Befelch / 
zu Prag in Druck verfertigt. 


Jetzund aber ins Hochdeutſch trewlich uͤbergeſetzt. 

vnd Beſchuͤtzung der Religion vnd deß wah⸗ 


ren Gottesdienſts / wie derſelbe auff dieſem Land⸗ 
tag angeſtelt vnd wuͤrcklich beſchloſſen worden. 


W. Ir thun kund vnd bekennen vor jedermaͤn⸗ 


niglich / daß nun etliche Jahr hero die von der re⸗ 

formirten Reltgion dieſes Koͤnigreichs Boͤhmen / 
von den vermeinten Catholiſchen / viel vnd groſſe / vnleidli⸗ 
che / vntraͤgliche vnd newerliche Beſchwerungen / jaͤmmer⸗ 
liche Tyranney jhrer Chriſtlichen freyen Bekantnuß hal⸗ 
ber erdulden / außſtehen vnd ſchmertzlich in ſich freſſen muͤſ⸗ 
fen. Als nemblich haben fie vielen auß den Ständen jhre 
Prediger vnd Seelſorger / gar auß jhren Haͤuſern gewalt⸗ 
thaͤtiger weiſe auffgehoben vnd dieſelben weggefuͤhrt / deren 
etliche zuvor mit ſchweren Gefaͤngknuͤſſen vbel gemartert 
vnd geplaget / als Ketzer vnd ſehaͤdliche Verfuͤhrer außge⸗ 
ſchryen / vnd ferner von jhren aͤmptern darzu duͤrſtig ge⸗ 
ſtoſſen vit abgeſetzt / an jhre ſtelle / hnen den Staͤnden Baͤp⸗ 
ſtiſche Mehpfaffen vnter einerley mit gewalt auffgetrun⸗ 
gen vnd e jn denen Kirchen / ſo ſie / die Staͤnde / zu 
uͤbung wahrer Ehriſllcher Religion mit groſſen Koͤſten 
auffgebawet / kein exereitium zu halten / ſtarck vnd ernſtlich 
verbotten / ja dieſelbige gar zugeſchloſſen vnd verpetſchiert: 
vielen ſhr anererbtes Gut mit gewalt genom̃en vnd zu ſich 
gezogen: Andern Kirchen auffzubawen vnbefugter weiſe 
nicht geſtatten woͤllen: den Bawersleuten / bey ftraffiden 
Zehend jhren Seelſorgern nicht zureichen noch folgen zu⸗ 
laſſen / ernſtlich befohlen vnd aufferleget / daran nit erſaͤtti⸗ 
get / ſondern ſie noch N die vnruhige / auffruͤriſche Pfaf⸗ 
fen auff 

fen auff den Cantzeln vor Ketzer / Hellebraͤnde vnd Teufel 
außgeruffen / vnd mit andern dergleichen Laͤſterung vnd 
Schmehworten beſchmutzt vnd injurirt: der verſtorbenen 
Leichnam / ſo vnter beyderley geweſen / in den Kirchen vnd 
auff die Freydhoͤffe zubegrabẽ nicht zugelaſſen / ja dieſelbige 
vielmehr auff die Wege vñ andere dergleichen vnziemliche 
oder vngebuͤrliche oͤrter / als vntern Rabenſtein zu legen vñ 
zuverſcharre / gebotten: Das leuten / tauffen / Ehe eynſegnd / 
da man nicht Baͤpſtiſch werden vñ abfallen wollen / verſagt 
vii rund abgeſchlagẽ: Es habẽ auch viel von den Baͤpſtiſchẽ 
vnter Herrn / jre Vnterthanen vnter beyderley / mit gewalt 
zum abfall vnd annehmung der Catholiſchen Lehr / mit Ge⸗ 
faͤngkniſſen / pruͤgeln / gewaltſamer von einanderreiffung vit 
auffzerrung deß Mundes gezwung' vnd getrungen: Viel 
von hoͤhernſtands Perſonk vor der Ray. Koͤn. Cantzley vn⸗ 
verſchuldter weiſe verklagt / vñ ſie daſelbſt mit harten rauhẽ 
Worten angefahren vñ angeſchnarcht: andere ein leibliche 
Cyd zu thun genoͤtiget: anderen auffm Schloß zubleibẽ bes 
fohlen: die / ſo geringers Stands geweſen etliche Woche gee 
faͤngklich gehalten / arme Leute aber haben ſich mit groſſen 
ſum̃en Gelds auß den tieffen Thuͤrnen mit hoͤchſter verluſt 
jrer Nahrung loͤſen muͤſſen / welche hernach den Caputinern 
zum beiten kom̃en / die doch als Ketzer noch darzu verſpottet 
vñ hoͤniſch außgelachet. Zu dem auch etliche Herrn die Ge⸗ 
fell vñ das Eynkom̃en von denen Pfarren / die ſie doch von 
Ihr Kaͤy. May. erkaufft vñ auch bezahlet / den Jeſuiten zu⸗ 
geben genoͤtiget / vñ ſolches in die gemeyne Landtafel noch 
vber dif einverleibẽ laſſen / vnd fie alfo von jhren erkaufften 
Freyheiten abzutretten gezwungen / jhnen das ordentliche 
Recht darüber wider alle Billigkeit vnd Erbarkeit abge⸗ 
ſchnitten vnd verſagt / viel ſchaͤdliche Auffruhr / Drawung 
vñ Empörung mit geſchwindẽ Practickẽ angeſtifft: viel Co⸗ 
medien den reformirten vnter beyderley zu ſpott vñ hon ge⸗ 

N halten 

halten vnd geſpielet: Viel jhrer aͤmpter eintzig vnd allein 
der Religion halber / mit groſſem Schimpff entſetzet: vie⸗ 
len jhre Gewerbſchafft / Nahrung vnd Handtirung nider⸗ 
gelegt / abgeſtrickt vnd verbotten / vnd andere dergleichen 
mehr vnerhoͤꝛte beſchwerden / ſchmach vnd ſchand / allerley 
Noht vnd Jammer den reformirten zugefuͤgt / angethan 
vnd erwiſen. Vnd diß alles wider alle Boͤhmiſche Recht 
vnd Landtaͤge / an welchen doch diß außtruͤcklich verſehen 
vnd beſchloſſen worden / daß kein theil dem andern ſchaden / 
ſondern vielmehr / daß beyde theil / ſo wol vnter einerley als 
beyderley / gutte freunde vnd für einen Mann bleiben vnd 
ſtehen ſolten. Solchem aber allen haben fie ſtracks ex dia- 
metro zu wider gehandelt / damit nur alle Chriſtliche liebe 
vnd vereinigung / vnd alſo wahre Chriſtliche Religion 
gantz vnd gar auffgehoben / vertilget vnd außgerottet wer⸗ 
den moͤchte. 

Weiln dann ſie die drey Staͤnde der Cron Boͤhmen 
vnter beyderley ſolches lenger nicht dulden vnd ertragen 
moͤgen / als ſeynd ſie bey Ihr Kaͤy. May. als jhrem gnaͤ⸗ 
digſten Koͤnig vnd Herren zum viertenmal auffm Landtag 
zu Prag gehorſamlich erfchienen / vnd bey ſolchem keine 
Zeit / groſſen beſchwerlichen koſten / vnd jhren eygenen 
Schaden geachtet noch angeſehen / viel fuͤhrneme anſehli⸗ 
che interceſſion ſchreiben außgebracht / vnd Ihr Kaͤyſerl. 
Man. vnterthaͤnigſt vbergeben / daß dieſelbe fre doch von 
ſolchen hocherbaͤrmlichen eingeriſſenen beſchwerden ein⸗ 
mal entledigen / erretten vnd befreyen / die Freyheit der 
Religion confirmiren vnd beſtettigen / bey der Boͤhmiſchen 
Confeſſion / welche man zuvor Augſpurgiſch genennt / ſo da 
den Chriſtlichen Glauben vnd andere Artickel auß grund 
Goͤttlicher Schrifft gezogen vnd zuſammen getragen / in 
ſich helt vnd begreifft / wie dieſelbige auch Kaͤy. Maximilia- 
no im Jahr 1575. vberreicht worden / ruhig verbleiben / 
' vnd nach 

vnd nach den Cöpactatẽ / die da auffm Landtag anno 15677 
Caſſirt / abgethan vnd auffgehoben / u leben nicht zwingen / 
über jhre Pfarrer / fo wol Teutſche als Boͤmiſche ſelbſt rez 
giren / dieſelben auff die Pfarren zuſetzen macht vñ gewalt 
gebẽ / jnen auch hinfuͤro ſolchs vnzeitiges / gantz vnbefugtes / 
vnbilliges verbitten die Todten zubegrabẽ / leuten / tauffen / 
Eheeynſegnen nicht mehr geſtatten / das Conſiſtorium vnd 
Aeademiã, vnd daſſelbige mit newen Theologis vnd Pro- 
feſſoribus zubeſetzen / auch darüber auß jhrem mittel gewiſſe 
Defenfores zu erwoͤhlen in jren gewalt / wie jederzeit gewe⸗ 
ſen / widerumb vberantworten wolle / wie dann ſolches jhre 
der ftaͤnde uͤbergebene ſupplication mit mehrem außweiſet. 
: Darüber vnd darauff ob wol die Stände von Ihr Kay. 

May. auff dem an. 1608. gehaltenen Landtage / vnd auch in 
dem an. 1609, außgegangenen Mandat / fo viel gleichwol 
erhalten / daß Ihre Ray. May. allen Staͤnden / fo fich zur 
Boͤhmiſchẽ Confeſſton bekennen / die Freyheit der Religion 
zu ſecuriren vnd zuverſichern / fie darbey auch zu ſchuͤtzen 
vnd handzuhaben / bey vorigem vnd jetzigem Landtage ver⸗ 
heiſſen / ſo haben fie die Stände doch bißhero keine endliche 
vnd gewiſſe ſecuration vnd ſicherung über ſolchen Artieul⸗ 
die freyheit der Religion betreffend / erlangen mögen. Vnd 
nach dem hingegen die unter einerley mit etlichen von Free 
Kaͤy. May. ſub; & obreptitie außgebrachten refolutioni= 
bus (wie dann den Staͤnden auch gantz wol bewuſt / daß jh⸗ 
nen hiebe vor niemals dergleichen genoͤtigte / vnbilliche Bez 
ſehwerungen angemutet worden) ſich verſichern / vnd alſo 
von den andern Staͤnden vnter beyderley gern abſondern 
wollen: als haben fie die reformirten Stände ſolchem allẽ / 
wie billich / widerſprochẽ / darauff begert / dz es bey dem / wie 
bey regierung vnd Lebzeiten Ray, Ferdinandi vnd Maximi- 
liani gehalten wordẽ / auch jetzund noch bey regierung Kaͤy. 
May. verbleiben ſolte. Hierzwiſchen haben ſich nit geringe 
E Zwiſpaͤlt 

Zwiſpaͤlt / merckliche Zertrennung vnd Auffruhr vnter den 
Staͤnden erhoben / auch ſeind mancherley Reden vom ge⸗ 
meinen Mann erhoͤrt worden / wie in andern Landen Mu⸗ 
ſterũg gehalten werde / vnd ein wol zugeruͤſtes Kriegsvolck 
albereit vorhanden ſey / zu was end aber ſolches angeſehen / 
vnd wem es gelten moͤge oder ſolle / koͤnne ein jeder verſtaͤn⸗ 
diger bey jhme leichtlich erachten. 

Derowegen / da nun ein Stand dem andern in etwas 
verpflichtet vnd verbunden / ſo ſollen ſie in allen vnd zufoͤr⸗ 
derſt Koͤn. May. vnd ein jeder ſich ſelbſt / diß Koͤnig reich / al⸗ 
le gute loͤbliche ordnung vñ recht / vnd fuͤrnemlich den rech⸗ 
ten Gottes dienſt / die Chr deß allmechtigen / ein jedweder ſei⸗ 
ne eigen Seele vit Seligkeit / vnd was ferner zu erhaltung 
der waſßſen Religion vnter beyderley dienen mage ohnge⸗ 
hindert vnd vngeirret deren vnter einerley / einmuͤtiglich 
mit alleß freudigkeit defendiren / beſchuͤtzen vnd handhaben. 

Daher ſie auch in glaubwuͤrdige erfahrung gebracht / dz 
alleß slch vngluͤck bißhero nur von boͤſen Auffwiglern vnd 
Ratgebern hergeruͤret / die ſolches vorſetzlich vnd boͤßlich 
angſſchiffet / nur zu dem end / damit Ihr Kay, May. auch 
Aer Cron Boͤhmẽ / gleich wie fie hiebevor Vngarn / Meh⸗ 
fen on Oeſterreich durch boͤßliches rahten verlohren / gantz 
vnd gar beraubet / vnd entſetzet werden / vnd die vnter einer⸗ 
tev allein das Feld behalten / die Staͤnde aber unter beyder⸗ 
fey tiraniſch / verfolget / auß dem Reich elendiglich geſtoſſen / 
ondihergegen daſſelbe der Böhemifchen Nation zu ewiger 
ſchand vnd ſpott / mit außlaͤndiſchem frembden Geſindlein 
erfuͤllet werden möchte. 

Demnach den Stände in ſolcher verderblichen beſchwe⸗ 
rung / anfechtung / muͤhe vñ gefahr {anger zuverharren vn⸗ 
muͤalich / ſondern erinnern ſich / daß Ir Kaͤy. May. verſchie⸗ 
nen Jahr / da noch guter Friede war auff dem Landtag als 
len Staͤnden dieſes Koͤnigreichs / gnaͤdigſt vortragen laſſen / 

daß ſich 

daß ſich dieſelbige bedenckt / auch dahin labortren wf fich bes 
muͤhen wolten / wie eine Defenfion anzuſtellen / daß ein 
Land dem andern im nohtfall zu huͤlff kom̃en möchte. Wel⸗ 
ches aber Ihr Kaͤy. May. ſelbiges Jahrs biß auff den am 
nechſt verſchie nen Martini gehaltene Landtag verſchoben / 
vnd vnter deß durch gantz Böhmen gewiſſe Zuſam̃enkuͤnff⸗ 
te / wegen anſtellung ſolcher præparatorien vnd auffbrin⸗ 
gung einer anſehenlichen Sum̃a Gelds / zu halten gnaͤdigſt 
befohlen vnd verordnet. Darumb im namen der H. Drey⸗ 
faltigkeit / des einigẽ / ewigẽ / allmechtige Gottes / habẽ ſich die 
Herren / die von der Ritterſchafft / Praͤger vnd der andern 
Stätte abgeordnete / alle drey ſtaͤnde vnter beyderley / bey 
allgemeiner verſamblung / auff dem Schloß zu Prag / einer 
ſolchen Defenſion miteinander einhelliglich fo wol die ans 


als abweſende / bey verlierung ihrer Ehr) verglichen / nd 


dieſelbe / nach genugſamer / vorgehaltener vn reiffen beraht⸗ 
ſchlagung / endlich beſchloſſen. Dann ſie nicht gern wolten / 
dag es ihnen alſo / gleich wie vor eim Jahr geſchehen er ges 
hen ſolte / da den Staͤnden / nit ein kleines theil dieſes Lands 
mit vnwiderbringlichem ſchaden vñ verluſt viler Eynpoh⸗ 
ner / gantz tuͤrckiſch vnd vnchriſtlich beraubt vnd gepluͤndert 
worden. Oieſem derowegen in der zeit zu begegnen vi vo 
zukom̃en / So ſetzen / ordnen vnd wollen wir / ſamptlich vnd 
ſonders / mit gutem bedacht vnd reiffer vnſer aller beraht⸗ 
ſchlagung / dieſe Defenfion folgender geſtalt anzuſtellen. 
Erſtlich / daß ein jeder auß allen dreyen Staͤnden / auch 
andern Innwohnern dieſes Königreichs Boͤhmen / ſich mit 
wol außgeruͤſten Roſſen verſehen / vñ nach laut der bey dem 
Anno 1596. gehaltenem letzten Landtag beſchehener Con- 
tribution von einem jeden Landgute / hingeliehen Gelt / vñ 
was ſich ferner zuthun gebuͤrt / noch einmal fo viel zuſchickẽ / 
vnd zugeben ſchuldig ſein ſol: Als nemblich / wo zuvor ein 
Roß geweſen / ſollen jetzund zwey ſein / vnd wo zuvor zwey 
E ij jetzund 

jetzund vier / vnd fo fortan. Gieicher geſtalt ſol es auch mit 
den Vnterthanen gehalten werden / nemblich / den zehenden 
vnd fünfften Mann. Sie ſollen aber ſambt vnd ſonderlich 
mit aller Macht vnd Gewalt in guter Bereitſchafft ſitzen / 
vnd ſich gefaßt halten / damtt / da es die noht alſo erforderte / 
wann vnd zu welcher zeit es jhnen / von den verordneten 
wißlich gemacht vnd angezeigt wuͤrde / ſie ohne allen verzug 
eylends zu Roß vnd Fuß / auff beſtimbte vnd angedeute oͤr⸗ 
ter vnd Stellen zuſammen ſtoſſen koͤnten. 
So ſol auch ein jeglicher / er ſey Freyherr / Ritter oder 
Buͤrger / entweder ſelbſten in eygener Perſon erſcheinen / 
oder cing andern / doch daß derſelbige ein guter Kriegsmañ 
fer / an feine ſtadt ſchicken / vnd alſo keine andere / als nur 
verſuchte / vnd tuͤchtige Soldalten / jhrem Oberſten / Raͤhtẽ 
vnd den andern darzu deputirtẽ Commiſſarien / gebuͤrliches 
gehorſams prafentiren. Nach ſolchem ſollen fie Ihre Kaͤy. 
May. diß Koͤnigreich Boͤhmen / alle Staͤnde / ſo wol die one 
ter biyderley / als auch die vnter einerley / alle gute ordnung 
vnd fecht / vor aller gefahr / als getrewe vnd auffrichtige 
Liebhaber dep Königs, vnd jhres Vatterlands / defendiren 
vnd beſchůtzen / bey geſetzter ſtraff deß rechten / fo lang / biß 
alles zum gewuͤndſchten end moͤchte gebracht worden ſeyn. 
Vber ſolches Kriegsvolck aber / haben die Staͤnde vnter 
beyderley / zu oberſten Vefelchshabern außerleſen vnd 
erwoͤhlet / als nemblich auß dem Herrnſtand / zum oberſten 
Leutenant / Herrn Heinrich Matthes / Graven vd Thurn / 
auff Weliſchitz / Ray. May. Kriegsraht: Zum General 
Feldmarſchal / Herrn Leonhard Cocona von Felß / auff 
Engelsberg / Ray. May. Raht: Auß der Ritterſchafft / zum 
oberſten Wachmeiſter / Hanſen den Juͤngern von Bubna 
auff Sawrſchy. Dieſe ſetztgemelte Oberſten ſollen mit de⸗ 
nen von den Staͤnden erwehlten Directorn / Oberſten vnd 
Landherrn zu raht gehen / vnd nach jhrem beſten verſtand / 
gutachten 

gutachten vnd wolgefelliger meinung / alles dirigiren / ver⸗ 
handlen vnd ſchlieſſen. 

Vnd dieweil jnen die Staͤnde nicht allein die Grentzen / 
ſondern vielmehr / die Koͤn. May. dig Koͤnigreich / vnd was 
ihnen ſonſten am liebſten fein mag / Ehr / Leib vnd Leben / 
Haab vnd Gut / Weib vnd alle Erbarkeit / deßwegen Boͤhe⸗ 
miſche Nation vor vielen andern hiebevor beruͤhmet gewe⸗ 
ſen / vñ noch hoch angelegen ſein laſſen / ohne Contribution 
vnd Gelt aber nichts wichtiges angefangen / viel weniger 
verrichtet werden mag: Oarumb vnd auß dieſer wichtigen 
vrſach / ſo wollen die Staͤnde vnter beyderley / daß alle die 
tim 1596. Jahr gehaltenen Landtag bewilligte Stewer vi 
Contribution (doch die Haußſtewer / ſo dieſes Jahr auff 
dem Landtag bewilliget wordt / außgenom̃en) eingebracht / 
vnd denen zu end benanten Perſonen / (dann denſelben die 
Staͤnde allen voͤlligen gewalt zu außrichtung dieſes allen 
vbergeben ) vnd auff zwen termin / nemlich von anfang dies 
ſer Anlag / in 4. Wochen der halbe theil / darauff der ander 
theil in o. Wochen erlegt werden ſolle. Vnd ſoll keiner 
dieſelbe zu geben ſich verweigern / oder einige außflucht vnd 
vrſach fuͤrwendẽ / bey ſtraff / die von den verordneten geſetzt 
vnd benent werden wird: Sondern ein jeder ſolche bey zei⸗ 
ten mit ſeiner Obligation vnd Regiſtern / wie ehrlichen Leu⸗ 
ten ſolchs wol anſtehet / an gebuͤrende ort durch vertrawte 
Leute lieffern. Da aber einer oder der ander ſolche ange⸗ 
legte ſchuldige Contribution, laut dieſes Landtags / auch 
fuͤr ſeine Vnterthanen ſolche zuerlegen ſchuldig were / er 
aber dieſelbe von ſhnen nemmen / vnd ſie darmit vnbillich 
beſchweren wuͤrde / derſelbige ſoll ſolches auß ſeinem eigen 


Dieweil auch den Staͤnden wegen deß groſſen taͤglichen 
aufflauffenden vnkoſten / vnd anderer wichtiger geſchaͤfft / 
ienger beyſammen zu verharren gantz nicht gebuͤhren wil / 
E ij zu dem 

zu dem damit die grengen beſchuͤtzet werden moͤchten / vnd 
auch ſolche hohe vnd wichtige ſache / bey welcher mancherley 
Zufall vnd Vmbſtaͤnd fich ereigen / geſchwinden Raht vnd 
gute Anfchläge bedarff / vnd keinen verzug leidet / als iſt 
hoch von nöhten Gottsfuͤrchtige Leute / die den Koͤnig vnd 
jor Vatterland lieben / die da getrewe / auffrichtige / beſtendi⸗ 
ge / fuͤrſichtige / vnd die alles gutes ihrem Koͤnig vnd Herrn 
vnd allen andern Innwohnern goͤnnen / zuverordnen / nach 
welcher Nabe vnd Meinung alles recht vnd wol angeſtellt 
werden moͤge. Sintemal kein ding ohne vorhergehenden 
guten Raht außgericht vnd beſchloſſen werden kan. In er⸗ 
wegung nun diſes vnd auß ſolcher vrſach / haben die Staͤn⸗ 
de zu Pirectorn vnd Gubernatorn diſes Defenfionwerds 
erwehlet vnd benennet folgende Landherrn. 


Auß dem Herrn Stand. 


Peter Wock Herr von Roſenberg / auff Trſcheboni. 
KRedikender Herr des Hauſes VVV 
ans Georg von Schwanberg / auff Worlick. Kaͤyſ. 
May. Raht / vñ obriſter Hofrichter des Königreichs Boh. 
Mans Seſymo von Seſymowa Aufti/ auff Auſti / vnd 
Gislerpech. Kaͤy. May. Raht vnd Kriegsobriſter des Koͤ⸗ 
nigreichs Beheimb. 

Theobald Schwihoffsky / von Rifenberg vnd Schwi⸗ 
howa / auff Horaſcheowitz Kay. May. Rabe. 

Radißlaw der Elter von Chinitz vnd Tettowa auff Te⸗ 
plitz / Daubrenberg / Honſpach / vnd auff new Wiſternttz / 
Kaͤy. May. Raht. 

Carl von Wartemberg / auff Rohoſch vnd Skalach 
Kaͤy. May. Raht. 

Hans Ludwig / von Ritſchan auff Horſchowitz Kaͤyſ. 
May. Rabe. 

Wilhelm der Elter von Lobkowitz / auff Theinhorſcho⸗ 
witz / 


ren 

Wig / Tſchetzowitz vnd Mirſchkaw / Kaͤyſerl. Majeſtaͤt 
Mundſchenck. 
Joachim Andreas Schlick von Holetſch / Graf von 
Paſſaun / vnd Lockte / auff Schwigaw vnd Rownt. 
Wentzel Wilhelm von Rupa / auff Tornaw vnd 
Schwitenitz. 
Wentzel Budowitz / von Budowa / auff Radiſch bey der 
Iſer / Kotſchnowitz vnd Saſad. Kaͤy. May. Rabe. 
Von der Ritterſchafft. 
Georg Gerſtorff / von Gerſtorff / auff Cholditz Kaͤy. 
May. Raht. 
Matthias Stambach / von Stambach / uff Sirbei / Korn 
hauß vnd Prſcheruben / Kaͤy. May. Naht. . 
Nicolaus Berkowßky / von Schebirſchaw vnd Koſchotit / 
Kaͤyſ. May. Rabe. 
Bernhard Hodieowsky von Hodiegowa / auff Rüchepitz. 
Chriſtoff Fitzthumb von Fitzthumb / auff new Schum⸗ 
berg vnd Klaſtertzy. er 
Georg Wandſchur von Rſchenitz / vnd auff Studeſſtzy. 
G Hochmuth / von Haroſaw / auff Kauſtnitz vnd 
iely. 
Bohuslaus von Michalowitz / auff Rwenitz vnd News 
fattel / deß Königreichs Böhmen Landſchreiber. 
Henrich Otto / von Loß auff Komar. 
Wentzel der Elteſte vnd Vratislaus von Mitrowitz 
auff Litenaw. 
Auß den Staͤtten / Auß der Alten 
Statt Prag. 
Adam Leonhard von Nayenberg auff Welckaw Kaͤy. 
May. Diener. 
Wentzel Magerle / von Sobiſchkaw Kaͤy. Ma. Diener. 
Martinus Fruͤwein von Podoly. . 
Simeon 

Simeon Humburg von Humburg. 
Nathanael Wodniansfy von Vratſchaw. 


Auß der Newen Statt Prag. 
Egydius Pergar / von Tſchatztolowitz Primas. 
Magiſter Valentin Kochan von Prachowitz. 


Von der Kleinſeiten. 
Chriſtoff Kober von Koberſperg, 
Von Klataw. 
Daniel Koral / von Teſchen. 


Von Tauß. 
Adam Woprch / von Vratſchaw. 


Dieſen jetzt benandten Perſonen haben nun die Staͤnde 
allen völligen Gewalt übergeben / vnd ſich jhnen gaͤntzlich 
vertraßhet / daß dieſelbige nemlich zugleich mit den oberſten 
Teutenanten (welche mit Raht vnd zuthuung der dreyen 
Ständen unter beyderley über die Zahl des einheimiſchen / 
auch noch frembdes außlaͤndiſches Kriegsvolck / jhnen den 
Staͤnden zum beſten / vnd vmb mehrer ſicherheit willen / do 
#6 die Noht alſo erfordern moͤchte / zu abwendung alles vn⸗ 
Neyls / auch zu erhaltung vnd freyer übung wahrer Chriftl⸗ 
chen Religion / bey der ſie ins kuͤnfftig / ruhig / vnbetruͤbt vnd 
vnbedrangt verbleiben moͤchten / werben vnd ſchreiben zu 
laſſen / Jetzt auch etliche verfuchte Kriegsobriſte / mit denen 
allen er fich vmb ein Wartgelt zu vergleichen / in Beſtal⸗ 
lung zu nemen / frey Macht vnd Gewalt hat) Feldmar⸗ 
ſchalln / vnd den andern Befelchshabern ſich berahtſchla⸗ 
gen / vnd eines gewiſſen Orts / da etwa die Noht am groͤſten 
ſeyn wuͤrde / vnd dahin das Kriegsvold zu weiſen vñ zu fuͤh⸗ 
ren ſey / einhelliglich vergleiche auch deſſelbigen ein theil zu 
verſicherung jhrer ſelbſt vnd beſchirmung Koͤn. eat be⸗ 

halten / 

halten / oder heiſchender Notdurfft nach / zu fich beruffen 
moͤgen. Gleich wie ſie die verordnete ſich auch in der zeit bey 
Chur:vnd Fuͤrſten / vnd andern angrentzenden / vmbligen⸗ 
den Ländern vii Stätten des Roͤmiſchen Reichs / vmb huͤlff 
bewerben / vnd zeitlich dieſelbige erſuchen ſollen. Vnd da ei⸗ 
ner oder der ander von dieſer Welt (welches doch Gott 
gnediglich verhuͤten wolle) abgefordert wuͤrde / oder auß 
andern erheblichen vrſachen / in ſeinem anbefohlenen ampt 
laͤnger nicht verbleiben koͤnte oder wolte / der ſol einen an⸗ 
dern auß den Staͤnden an ſeine ſtelle vorſchla gen vnd be⸗ 
ruffen / auch zuvor fleiſſig fich vmb qualificirte vnd darzu 
tuͤgliche bequeme Leuthe vmbſehen. 

Welcher aber wider Kaͤy. Ma. vñ vnſer liebes Vatter⸗ 
14d etwas fuͤrzunemẽ / ſich vnterwindens / auch ſolcher vnſe⸗ 
rer ordnung vñChriſtlicher Religion nit gemäß fich verhal⸗ 
ten / vnd alſo als ein vngehorſamer vnd vntrewer betretten 
vnd erfunden wuͤrde / derſelbe ſol mit ernſter vnnachlaͤßli⸗ 
cher ſtraff angeſehen werden. Wie dann der Innhalt difer 
Defenfion weiter vnd mit mehrerm zuverſtehen gibt. In⸗ 
ſonderheit vnd fuͤrnemlich / ſo folten ſie das jenige / was zur 
Ehre vnd lob deß lieben Gottes / vnd zur wolfahrt vnſers 
Koͤnigs / wie auch deß Vaterlands / auch Confirmation 
vielgedachter Boͤhemiſcher Confeſſion, vi freyſtellung der 
wahren Religion vnter beyderley / darneben zu beſchuͤtzung 
vnd handhabung der vhralten Privilegien / Libertet / Frey⸗ 
heit vnd Landrecht / oder anderer guter loͤblicher ruͤhmlicher 
Ordnungen / ( über welches alles dann / alle drey Stände 
denen von jhnen am Landtag erwehlten Perſonen gaͤntzlich 
trawen) dienen mag / wol in gute acht nemen / auch jr ampt / 
ſo lang vnd biß diß alles zu gutẽ gewuͤnſchten end gebracht / 
vnd daſſelbe von den bemeldten dreyen Staͤnden von jnen 
widerumb abgefordert ſeyn wird / alles muͤgliches fleiſſes 
trewlich regiren / verwalten vnd vertretten. Darauff vnd 
f y hierüber / 

hie ruͤber / haben dle verordneten den Ständen anzelobt / 
daß ſie weder oͤffentlich noch heimlich / auch nit das gering⸗ 
ſte ohn jr vorwiſſen vnd willen verhandlen / vornemen oder 
ſich in etwas einlaſſen / auch fie nicht verlaſſen / noch von jhe 
nen abfallen / vnd fie mit einiger huͤlff vnd trewer befoͤrde⸗ 
rung nicht verſaͤumen oder verfahrlaͤſſigen wollen. Dauͤ⸗ 
ber diß auch einer oder der ander auß den Staͤnden / es ſey 
welcher geſtalt vnd warumb es woͤlle / Gerichtlich citirt, gee 
laden oder erfordert werden ſolte / derſelbe ſoll zu compari⸗ 
ren vnd ſich zu ſtellen / auch nicht die geringſte red vnd ants 
wort darauf zu geben / weder jetzt noch kuͤnfftig / gantz nicht 
ſchuldig ſeyn / es ſey dann / daß die obgedachte verordnete 
Perſonen vmb ſolche citation vnd ladung felbften gute wife 
ſenſchafft truͤgen / vnd von demſelben ihnen zu pariren 
befohlen vnd gerahten wuͤrde / ſo lang biß alles gluͤcklichen 
vollbracht / vnd das jenige / darumb dieſe Anordnung ge⸗ 
ſchehen / zu voͤlligem begnuͤgen / erlangt worden. 
Ferner ſo von den Staͤnden / einem jedwedern auß den 
auffgezeichneten / vnd zu dieſem werck deputirten Perſo⸗ 
nen / von obgedachten Renten vnd Einkommen / zu jhrer vn⸗ 
terhaltung bewilliget / als nemlich einem Freyherrn / Mo⸗ 
natlich 160. 5. Meißniſch: Von der Ritterſchafft / 40. 
Von den Staͤtten / . ſſz. Es ſollen aber auch alle Ständer 
vnd ein jeder inſonderheit / die verordneten nicht allein / bey 
werender jetziger jhrer Regierung / ſondern auch kuͤnfftig zu 
Friedens zeiten / da jhnen dermal eins von jrgends einem 
etwas von jetzigen ſchwebenden Sachen boͤßlich wolte vor⸗ 
vnd auffgeruckt / als einige Beſchwerung / ſie ſey beſchaffen 
wie ſie wolle / deßwegen angethan vnd zugemuhtet werden / 
zu defendiren / vnd trewlich zuvertretten verbunden ſeyn / 
bey der im Landtag litera P. 48. angeſetzter Straff. 
Beſehlteßlichen / fo dienet vnd iſt auch ſolche Defenfion 
für die jenigen / ſo vnter einerley ſind / anders nicht 1 a 
eſten 


| 
{ 
i 
{ 
f 
{ 
9 


ta ma ern ab 


Am Ze ee ae A ee een 


1 


41 

beſten gemeynt / darumb die ſtaͤnde dieſes Koͤnigreichs Boͤß⸗ 
men vnter beyderley / vnd andere der Böhmifchen Confel. 
ſion zugethane / die Staͤnde unter einerley (gegen welche ſie 
da nn wege der Nahe Blutsfreundſchafft / vñ Anverwand⸗ 


ſchafft / auch wege der guten bißhero gehaltenẽ nachbarlichẽ 


correſpödentz / deßwegẽ in guter Hoffnung ſtehẽ / vnd hiemit 
ine ſolches nochmals wol zubedencke / anheim gebe) freund⸗ 
lich bitten / vnd bey jhren pflichten natuͤrlicher ſchuldigkeit / 
damit ſie neben jhnen jhr Kaͤy. May. als jhrem Koͤnig vnd 
Herrn / vnd dem Vatterland verobligirt / verwand vnd zu⸗ 
gethan ſind / trewlich vermahnen / daß ſie zu jhnen tretten / 
vnd ſolche hochnotwendige Defenſion, ſampt jhnen auff 
ſich nemen / vnd zugleich den Chriſtlichen Glauben / ſo wol 
vnter einerley / als beyderley / darneben Kaͤy. May. vnſerm 
gnaͤdigſten Koͤnig vnd Herrn / zu abwendung aller gefahr / 
vnſer liebes Vatterland / die Cron Boͤhmen / vor euſſer⸗ 
ſtem verderben / vnd eingewurtzelten / hochgefehrlichen Be⸗ 
ſchwerden / ein jeder ſich ſelbſt / fuͤr angſt vnd jam̃er / zu erhal⸗ 
tung Chriſtlicher Liebe vnd Einigkeit einmuͤtiglich vertey⸗ 
digen vnd beſchuͤtzen helffen wollen: Da nu ſie / die Staͤnde 
vnter einerley / ſolches thun / vnd zu ſolcher Defenfion tret⸗ 
ten werden / ſo gedencken vnd wollen fie ſaͤmbtlich / mit huͤlff 
deß allmaͤchtigen Gottes / bey Ihr Kaͤyſ. May. Leib vnd 
Gut / ſtandhafftig getroſt auffzuſetzen / fußzuhalten vnd zu⸗ 
verbleiben biß in den Todt / zu welchem ſich auch Ihr 
Kaͤyſ. Majeſt. gewiß verlaſſen / vnd deſſen 
gaͤntzlich verſichert ſeyn ſolte. 


Kurtzer Extract aller Contribution vnd huͤlffe / wie 
dieſelbige auff beyden Landtaͤgen anno 1596. bewilliget / 
vnd jetzt gleichsfals von den Staͤnden vnter beyderley 

angenommen worden. 
ff dem erſten Landtag anno 1596, iſt folgendes ver⸗ 
willigt worden: v0. reyſige Pferd / zoo. Arkabuſirer / 
5 ij vnd ein 

vnd ein Regiment gemeiner Knechte / ooo. zu vnterhal⸗ 
tung vnd außzahlung aber deß andern Regiments / iſt auff 
6. Monat zu 15. Meißniſchen Groſchen / vnd dann von 
allen Rin, May. vnd der Stände vnterthanen 1. Meiß⸗ 
niſch ſſz. bewilligt worden. Vnd ſolches auff zween termin 
zuerlegen / nemlich auff S. Georgii 3. Ort / vnd Michaklis 
3. Ort. Die Prager vnd andere Stätte ſollen an ſtatt diez 
ſes erlegen / 375. Meißniſche ſſz. vnd noch über diß / / 500. 
Meißniſche ſſz. auff obgemeldte zweene Termin. 
Item / Die Vnterthanen / alle vnd jedes Monat zu s. 
Böhmifche Groſchen / thun 6. Monat / 36. Boͤhmiſche Gro⸗ 
ſchen / denen aber auch zu huͤlff kompt ihr Geſinde / deſſen ein 
ſedes von jedem Schock geben ſol 2. Meißniſch Groſchen. 
Item / Ein jeder Schäffer 1. ſſz. Ein Knecht aber halb fo 
viel / auff 3. Termin. 0 
Item / Die Freyleute vnd Eigenthuͤmber ein jeden Mos 
nat 1. fi vnd alſo ſechß Monat 6. ſſz. Meißniſch auff 
drey Termin. 
Die Praͤger / vnd die andern Staͤtte auß jedem Hauſe 
12. Boͤhmiſche Groſchen / vnd alſo 6. Monat 1. ſſz. Meiß⸗ 
niſch / vnter welchen auch alle Haͤuſer der Geiſtlichen zu⸗ 
verſtehen. Vnd tft folche Contribution in drey Termin 
gefallen. Der erſte in zwey Monat / am erſten Sontag 
nach Oſtern. Der ander / am Montag nach S. Veit im an⸗ 
dern Monat. Oer dritt Matthei gleichfals in 2. Monaten. 
Die Juden / von ihren Haͤuſern / zu 4.1; Meihniſch. 
Item / von jedem Schock Karpffen 5. groſchẽ Boͤhmiſch. 
Item / von eim Eymer Wein J. groſchen Boͤhmiſch. 
Item / von einer Lagel ſuͤſſen Wein 1. Thaler. 
Vom Vieh / von einem Vngeriſchen Ochſen 15. Boͤh⸗ 
miſche groſchen. 
Von einem Polniſchen 12. Boͤhmiſche groſchen. 
Von einem einheimiſchen 10. Bohmifche Selene 
o 

Von einer nutzbarn vnd gelten Kuß / s. Böhmifche gro⸗ 
Von einem Kalb 3. Boͤmiſche groſchen. (ſchen. 
Von ein: Schaf / Natel vñ Bock / r. Boͤhmiſchẽ groſch. 
Von einer Maß Brandtwein 1. Boͤhmiſchen groſchen. 

Die Juden fo 20. Jahr alt ſind / vom Haupt 2. Ducaten. 
Die fo 10, Jahr / vom Haupt 1. Ducaten. 

Ferner / von einem Schlot zu 10. Boͤhmiſche groſchen / 
eu zween Termin / ein auff S. Veit / den andern auff S. 

allen. 

Von Kraͤmen / alle Kauf⸗ vnd Handelsleut / Kraͤmer vii 
Handwercker zu Hof vnd anderswo. Item / die Juden / ſie 
handeln mit was ſachen ſie woͤllen / ſollen geben / was jhnen 
von den darzu verordneten vnd beſtelten Perſonen auffer⸗ 
legt wird. Solches iſt auch von der Herrn / derer von der 
Ritterſchafft / Kraͤmern vnd Handelsleuten / die ſich in des 
ren Staͤtten vnd Maͤrckten auffhalten / zuverſtehen. 

Item / zu Außzahlung deß Kriegs volcks auff den graͤn⸗ 
tzen / von jede Gut oder Forwerck zu 20. groſche auff zween 
Termin. Oer erſte auff Bartholme / der ander auff Nicol. 

Die Praͤger vñ andere Staͤtte haben gleichsfals vff ge⸗ 
dachte / zween Termin erlegen muͤſſen 25000, ſſz. Meißn. 

Item / die Eigenthuͤmer vnd Vorſteher ſollen / nach dem 
ihre Guͤter geſchaͤtzt / zu dieſer Contribution geben / von jez 
dem Schock zu fuͤnffthalb Boͤhmiſche Pfenning / vnd ſol⸗ 
ches den beſtelten vnd verordneten Steureinnehmern / ne⸗ 
ben jhren Bekantnuſſen / darinnen fie bey jhren Gewiſſen / 
daß alles trewlich einbracht / vnd nichts verſchwiegen vnd 
betruͤglich gehandelt worden / bekennen. 

Am andern Landtag 1369. iſt dieſe Verwilligung geſche⸗ 
hen / daß alle vnd jede / vnd zufoͤrderſt in Ihrer Kaͤy. May. 
Herrſchafften angeſeſſene Vnterthane / wie auch die Her⸗ 
ren vnd Ritter ſtands / Praͤger / vnd Geiſtliche Perſonen / ſo 
wol Kauffleut vnd Leſchaken / welche Verſchreibungen ha⸗ 
& ii} ben / von 

ben / von denen Guͤttern / ſo Anno 1575, gefchägt worden / 
als von ein? Gutt fo ooo. ſſz. Boͤhmiſcher groſchen werth / 
. Pferd. Welcher aber 12500. ſſz. auff Sing ligẽ hat / gleich⸗ 
fals ein Pferd auff die Muſterung / an welchen Ort nun 
Ihr Kay. May. ſolche außſchreiben wird / ſchicken ſollen. 

Item / Fuhvolck ein jeder ſol den zwoͤlfften feiner Vn⸗ 
terthanen / die Stätte aber den 15, Mann zur Muſterung 
verordnen. 

Dieweil auch mit den erſten auffgenommenen ooo. ſſz. 
das Kriegs volck nicht vergnuͤgt vnd contentirt moͤgen wer⸗ 
den / als hat derowegen ein jeder von ſeinen Vnterthanen / 
doch auß feinem Seckel / vnd von jedwederm 1. fj. Meiß⸗ 
niſch noch darzu zu erlegen ſich williglich erbotten / vnd ein 
theil deſſelben / zu S. Gallen / dieſes 1596. den andern theil 
Mitwoch nach Oſtern / deß nechſt drauff folgenden 1595. 
Jahr. ö 
z Die Prager vnd ander Stätte 37500. fh. Meißniſch / 
auff die angeſetzte zween Termin. 

Aller Staͤnde Vnterthanẽ aber zu 48. groſchen Meiß⸗ 
niſch gleichfals auff obbemelte zween Termin die Befrey⸗ 
ten / Fuͤrſteher vnd Prediger zu 1. 3. Meißniſch / alles auff 
die benanten zween Termin. Die Juden aber von jedem 
Hauß 3. fj. Meißnifch. 

Form einer Bekantnuß / die einſamblung 

vnd liefferung der Stewer betreffend. 

Ch N. von N. verkunde vnd bekenne öffentlich mit 
oy dteſem Brieffe / nach dem von Ir Ray. May. den aß. 
May dieſes lauffendẽ 1609. Jars ein Landtag auß⸗ 
geſchrieben / vnd zu Prag auff dem Schloß daſelbſt gehaltẽ 
worden / als haben die drey loͤblichẽ Stände der Cron Boͤh⸗ 
men / von Herrn vnd RitterfchafftDrägern va andern der 
Staͤte Abgeſandtẽ / einhelliglich einer vn vermeidlichen vit 
hochnotwendigen Contribution vnd Stewer miteinander 


ſich ver⸗ 

fich verglichen vnd dieſelbe bewilliget / welche dann auch 
hernach am Freytag nach S. Johannis deß Taͤuffers tit 
voͤlliger verſamblung oͤffentlich verleſen / vnd von maͤnnig⸗ 
lich angehört worden: Daß nemlich alle dieſes Königreichs . 
Innwohner ſamptlich vñ ein jeder inſonderheit / zuforderſt / 
zu beſchirmũg vii beſchuͤtzung Ka. M. vñ dann dieſes Koͤnig⸗ 
reichs / aller ſtaͤnde / ſo wol vnter beyderley als einerley / gute 
ordnung vñ recht / zu abwendung vñ verhuͤtung aller einge⸗ 
riſſenen beſchwerdẽ vñ vngluͤcks / ein gewiſſe ſtewer / wie ſol⸗ 
che auff den in anno 1596. Jahr an der Mitwoch nach dem 
Sontag / welcher der neunde geneũet wird / gehaltend Land⸗ 
tag bewilliget / vnd folgends an der Mitwoch nach Remi- 
niſcere ſelbiges Jars endlich beſchloſſen wordẽ / von fiſchẽ / 
Wein / fleiſch vnd Brantenwein / vnd zwar die erſte alſobald 
nach publicirung folcher Defenfionin vier Wochen / nem⸗ 
lich den Freytag nach Marie Magdalenæ welches tft der 
24. Juli / onverzüglich geben vñ erlegen fol. Vnd ich obge⸗ 
dachter hab verkaufft vñ verkauffen laſſen / l. ſſz. Karpffen 
vñ Hecht / N. 1. Eymer Wein N. r. Pint. Brantenwein. 
N. 1. Lagel ſuͤſſen Wein. Von welche allem mir laut ſol⸗ 
ches gehaltenes Landtags vnd angeſtelten Defenfion 1. ſſz. 
Groſchen ſtewer zu gebe gebuͤrt. Meine Vnterthanen aber 
betreffend / fo laß ich es wie billich / bey der in gemeldtẽ 1596. 
Jar gehaltenẽ Landtag gemachten ordnung verbleibe. DR 
hab von Wein / Viech / Fiſch / Brantewein N. I. ſſz.empfan⸗ 
gen. Welches alles ich den verordneten vnd beftetten ſtewer 
einnemern in die mir benante Statt N. trewlich gelieffert / 
vñ bezeuge es mit Gott vñ meinẽ Gewiſſen / daß ich alle ſol⸗ 
che angelegte ſtewer trewlich eingebracht / nichtes uͤberſehẽ 
noch verhalte hab. In vrkund vf zu mehrer Bekraͤfftigung 
dieſes / hab ich mein angeboren Petſchafft hiefuͤr gedruckt. 
Auff dieſe Form ſind auch die nachfolgende mutatis mutandis nach ob⸗ 


gedachter angelegter Contribution geſtelt! derwegen alle 
hieher zuſetzen vor vnnoͤtig geachtet worden, 


